24 октябр 2020, Тошкент вақти: 19:40\nСамарқанд вилоят ҳокими Эркинжон Турдимов бузилиши режалаштирилган уй фонида Дилором Розиқова билан суҳбатлашмоқда. 2019, октябрь.\nСамарқандда уйидан мажбурий чиқариш тўғрисидаги суд қарорини ижро этиш учун 21 январда келган МИБ ходимларини ёқиб юборишга уринган Дилором Розиқовага нисбатан тергов жараёни якунлангунига қадар қамоқда сақлаш эҳтиёт чораси қўлланилди.\nАдвокатнинг 28 январь куни Озодликка айтишича, 23 январда суд ўз қарорини чиқаришда Розиқованинг балоғатга етмаган болани тарбиялаётган ёлғиз она эканини эътиборга олмаган.\nДилором Розиқова билан боғлиқ вазият маҳаллий матбуотда ҳам кенг ёритилган ва ижтимоий тармоқларда баҳс-мунозараларга сабаб бўлган эди.\nАдвокат: "Суд инсонпарварлик тамойилларини эътиборга олмади"\nДилором Розиқованинг исмини айтилмаслигини илтимос қилган адвокати Озодлик радиосига ўз ҳимоясидаги Дилором Розиқова айни пайтда Каттақўрғон шаҳар 7-сон тергов ҳибсхонасида сақланаётганини билдирди.\nАдвокат Розиқовани эҳтиёт чораси сифатида қамоқда сақлаш тўғрисида Самарқанд шаҳар прокурори ўринбосари Ҳакимовнинг илтимосномасига асосан Жиноят ишлари бўйича Самарқанд шаҳар суди судьяси Раҳмонов 23 январь куни қарор чиқарганини айтди:\n“Дилором Розиқовага нисбабатан Жиноят кодексининг 219-моддаси (Ҳокимият вакилига ёки фуқаровий бурчини бажараётган шахсга қаршилик кўрсатиш) 2-қисмига асосан Самарқанд шаҳар прокуратураси томонидан айблов қўйилди. Аммо суд унинг ёлғиз она эканини ва 14 ёшли боланинг ёлғиз қаровчиси эканини ҳисобга олиши керак эди. Масалан, уй қамоғи билан чекланса ҳам бўлар эди”.\nАдвокатга кўра, ҳозирда Розиқованинг 14 ёшли ўғлини унинг синглиси ўз қарамоғига олган.\nАдвокат тергов жараёнида Дилором Розиқовани гаров пули ёки хотин-қизлар қўмитасининг кафолати билан қамоқдан чиқариш бўйича судга мурожаат тайёрлаётганини билдирди.\nРозиқованинг қўшниларидан бири суд ҳукмини “адолатсиз қарор” деб атади:\n“Масалан, бюджетнинг 7 миллиард сўмдан ортиқ пулини талон-торож қилишда иштирок этганликда айбланиб судланаётган Самарқанд вилоят Бош архитектори Бобир Элмурадовни на тергов, на суд пайтида қамоққа олишди. У бемалол очиқда юрибди. Ўз ҳақини талаб қилиб, охир-оқибат иложи қолмаганидан сўнг бу ишга қўл урган аёлни эса, ёш боласи борлигига қарамай қамаб қўйишди. Шу ҳам адолатданми?!”\nСамарқанд шаҳри, “Тинчлик” маҳалласидаги икки қаватли домда яшовчи фуқаро Дилором Розиқова 2017 йилдан бери ўз уйининг бузилишига қарши чиқиб келаётган эди.\nРозиқовага кўра, Самарқанд шаҳар ҳокимининг 2017 йилда “Тинчлик” маҳалласидаги тўртта икки қаватли уйни бузиш тўғрисидаги қарори ноқонуний бўлган. Розиқова бузиладиган хонадони ўрнига унга муносиб турар-жой берилмаётганини иддао қилган.\nАммо 21 январь куни МИБ Самарқанд шаҳар бўлими давлат ижрочиси М.Бекмуҳаммедов 12 нафар давлат ижрочиси ёрдамида Самарқанд шаҳар судининг 2019 йил 12 сентябрдаги ижро ҳужжатига асосан жавобгар Дилором Розиқовани хонадонидан мажбурий чиқариш учун борган. Розиқова МИБ ходимларига ёнаётган сочиқ отган ва елим идишда бензин олиб чиқиб ҳар томонга, жумладан, ёнаётган сочиққа ҳам сепган.\n“Мазкур ҳолатда бирор-бир МИБ ходими ёки фуқаролар тан жароҳати олмаган. Турли жойлардаги ёнғин ўчоқлари ёнғин хавфсизлиги ходимлари томонидан бартараф этилган. Самарқанд шаҳри прокуратураси ушбу ҳолат юзасидан шу куннинг ўзида жиноят иши очган”, деб ёзган эди 22 январь куни маҳаллий матбуот.\nҚўшнилар ва Розиқова\nАйни пайтда Дилором Розиқованинг қўшнилари уни эски уйлар ўрнига янги уйларни қурмоқчи бўлган қурилиш ширкатини “шантаж қилаётганликда” айблаб келадилар. Уларга кўра, Розиқова қурилиш ширкатидан белгиланганидан кўпроқ пул ва уй ундириш учун шундай йўл тутмоқда.\n“Бузиладиган уйда 18 хонадон яшар эди. 14 хонадон қурилиш ширкати берган вақтинча уйларга кўчиб ўтди. Қурилиш ширкати авария ҳолатига келиб қолган уйимизнинг ўрнида янги уйни қуриб битказиб, бизга ҳам аввалги хонадонларимиздан кенгроқ ва каттароқ бўлган хонадонларни беришга рози бўлган. Шартномаларни имзолаганмиз, аммо Розиқова ва яна бир неча одам бу гапларга ишонмасликларини, уйларнинг бузилиши ноқонуний эканини айтиб, икки йилдан бери бизларнинг янги уйларга кўчиб ўтишимизга тўсқинлик қилмоқда”, қўшнилардан бири.\nСамарқанд вилоят ҳокими ҳам жанжалга аралашди\nСамарқанд вилоят ҳокимияти матбуот хизмати 2019 йилнинг 29 декабрида “Тинчлик” кўчасидаги бузиладиган уйлар билан боғлиқ жанжалли вазият вилоят ҳокими Эркинжон Турдимов даражасигача етиб борганини маълум қилган эди.\nҲокимият матбуот хизмати эълон қилган видеолавҳада Розиқованинг ўндан ортиқ қўшниси вилоят ҳокимининг сайёр қабулига келгани ва Розиқова билан муаммони тезроқ ҳал этиб беришини илтимос қилгани акс этган.\nУшбу видеода Самарқанд вилоят ҳокими Эркинжон Турдимов ўз ихтиёри билан кўчиб ўтишга рози бўлмай келган Розиқова ва бошқалар юзасидан қурувчи ташкилот томонидан таклиф қилинган уйни ўзи шахсан кўзи билан кўришини ва ҳокимга ёққан тақдирда маҳалла оқсоқолларини чақириб ўша уйга норози фуқароларни кўчиришини билдирган. Ўшанда ҳоким:\n«Бир ярим йилдан бери бу нарса тўхтаб қолган. Уйлар вайрон ҳолатда, одамлар кўчиб кетган. Битта сизни деб мана шу ерда тўхтаб тура олмаймиз. Шу нуқтаи назардан уч кун мухлат ичида ўзиз самостоятельно кўчиб ўтсангиз ўтасиз, бўлмаса мана бугун сайёр суд бўлади. Бизлар ҳамма ҳужжатларни судга берганмиз, суддан илтимос қилганмиз» деб айтган.\nОрадан тўққиз ой ўтиб вилоят ҳокимининг айтган сўзлари амалга ошади ва опа-сингил Розиқованинг кўрсатилган уйга мажбурий кўчирилиши бўйича Олий Суд Хайъатининг ажрими эълон қилинади.\nСуд ажрими МИБ Самарқанд шаҳар бўлими томонидан фуқароларга қонунда кўрсатилган 15 кунлик суд қарорини ихтиёрий ижро этиш муддати берилмасдан мажбурий амалга оширилади.\nМИБдан норози бўлганлар анчагина\nЎзбекистонда МИБ ходимларидан норози бўлиб, турли ҳаракатларни содир этган одамлар тўғрисида Озодликка тез-тез хабарлар келиб туради.\nМасалан, Дилором Розиқова МИБ ходимларини ёқмоқчи бўлган 21 январь куни Андижон вилояти Андижон туманида яшовчи 31 яшар Хушнуд Ғойибназаров уйини мусодара қилишга келган Мажбурий ижро бюроси ходимлари олдида устига бензин қуйиб, ўзини ëқиб юборди. 25 январь куни Хушнуд Ғойибназаров шифохонада вафот этди.\n2018 йилнинг ноябрь ойида эса Самарқандда электр ҳақини ундириш учун келган МИБ ходимларига болта билан ҳужум қилган хонадон эгаси қамоққа олиниб, уч йилга озодликдан маҳрум қилинганди.\nМажбурий ижро бюроси маълумотига кўра, ўтган йилнинг ўзида МИБ ходимларига қаршилик кўрсатилгани билан боғлиқ 132та ҳолат қайд этилган.\nБюро ташкил этилган 2017 йилдан буён эса фуқароларнинг қаршилик кўрсатиши туфайли 4 нафар МИБ ходим ўз вазифасини бажариш вақтида ҳалок бўлган. 200 дан ортиқ ходимларга турли даражада тан жароҳати етказилган.\nСамарқандлик аёл МИБ ходимини ёқиб юборишга уринди\nМИБчилар ўз бошлиғининг оғзи шалоқлигидан арз қилди. Бошлиқ Озодлик саволидан қочди (ВИДЕО)


Абдулҳамид Исмоил. Қоши ёсинму дейин... (1995) | www.ziyouz.uz\nБош саҳифа МатбуотМустақиллик матбуотиАбдулҳамид Исмоил. Қоши ёсинму дейин… (1995)\nБу кичик тадқиқотга қўл урар эканман, Оллоҳимдан ва фақат Ундан мағфират сўрайман. Зероки, фақат У олий ҳакам ва ягона кечиргувчидир.\nХорижда, кўклам ёмғирларидан бири уриб турган пайтда автобус пойлаб, ўзимча Навоийнинг «Қоши ёсинму дейин…» ғазалини хиргойи қилаётган эдим, узоқдан, ҳўл ҳавони баттар палағдалаб, ибодатхона соатининг саҳарги бонги эшитилди. Беихтиёр уни муаззиннинг овозига чоғиштирдим ва бехосдан, туғилганимда қулоғимга айтилган азоннинг давомидек, ичимда Қуръони Каримнинг қалби бўлмиш «Ёсин» сураси қанот ёйа бошлади. Ҳа-а, бу оҳангдошлик: «Қоши ёсинму дейин…» билан «Ёсин»нинг кўзга энг ташлангувчи қофияси «МУБИЙН» (очиқ-равшан, аниқ) — хаёлимдан кечган мушоҳадаларнинг боиси бўлса керак. Албатта, бу бир тасодиф сифатида ҳеч қандай далилу исботга асос бўла олмас, лекин фикримга туртки берган ҳодиса айнан шудир.\nТекшириб боқдим. Чиндан ҳам «мубийн» сўзи «Ёсин» сурасининг энг кўп такрорланадиган қофияси экан. Биринчи бор у аввалги рукннинг сўнгида жойлашиб, 12-оятда келади: «Албатта, Биз Ўзимизгина ўликларни тирилтирурмиз ва уларнинг қилган амалларини ҳамда изларини ёзиб қўярмиз. Барча нарсани Биз очиқ Китобда белгилаб қўйгандирмиз».\nСўнгра бу сўз яна олти оятнинг охиридан ўрин олган. Мана, ўша оятларнинг ўзбекча маъно таржимаси:\n«Ва бизларнинг зиммамизда фақат очиқ-равшан етказишгина бордир» (17-оят).\n«У ҳолда мен, шак-шубҳасиз, очиқ залолатда бўлурман» (24-оят).\n«Қачон уларга: «Оллоҳ сизларга ризқ қилиб берган нарсалардан инфоқ-эҳсон қилинглар», дейилса, кофир бўлган кимсалар иймон келтирган зотларга: «Агар Оллоҳ хоҳласа, Ўзи таомлантириб оладиган кишиларга бизлар таом берурмизми?! Сизлар, ҳеч шак-шубҳасиз, очиқ залолатдадирсиз», дерлар» (47-оят).\n«Мен сизларга: «Эй Одам болалари, шайтонга ибодат қилмангиз, чунки у сизларга очиқ душмандир. Менгагина ибодат қилинглар! Мана шу тўғри йўлдир», деб буюрмаганмидим?!» (60-61-оятлар).\n«(Муҳаммадга) шеър ўргатмадик ва (шоирлик) унинг учун дуруст эмасдир. (Муҳаммад тиловат қилаётган нарса) фақат у тирик бўлган кишиларни огоҳлантириши учун ва кофирлар устига Сўз — азоб ҳақ бўлиши учун бир эслатма ва очиқ-равшан Қуръондир» (69-70-оятлар).\n«Инсон, Биз уни нутфадан — бир томчи сувдан яратганимизни, энди эса, баногоҳ у (Ўзимизга) очиқ қаршилик қилгувчи бўлиб қолганиии кўрмадими?! (77-оят) (Ояти карималарнинг ўзбекча маънолари Алоуддин Мансур таржимасидан олинди. — (Таҳр.))\nДарвоқе, яна бир тавофуқ: «Қоши ёсинму дейин» ғазали ҳам 7 байтдан иборатдир.\nКўзи қаҳринму дейин, кирпики заҳринму дейин,\nБу кудурат ичра рухсори сафосинму дейин?!\nИшқи дардинму дейин, ҳажри набардинму дейин,\nБу қатиқ дард аро васлининг давосинму дейин?!\nЗулфи доминму дейин, лаъли каломинму дейин,\nБирининг қаддин, яна бирининг адосинму дейин?!\nТурфа холинму дейин, қадди ниҳолинму дейин,\nМовий кўнглак узра гулранги қабосинму дейин?!\nЧарх ранжинму дейин, даҳр шиканжинму дейин,\nЖонима ҳар бирининг жавру жафосинму дейин?!\nЭй Навоий, дема қошу кўзининг васфини, айт\nҚоши ёсинму дейин, кўзи қаросинму дейин?!\nНавоийдек шоирнинг шеъриятида тасодифий нарсалар бўлмайди — буни яхши биламиз. Боз устига, ҳар бир сўзи кўпқават ишораларга асос бўлишини ҳам қайтадан эсимизга тушира бошладик. Хотирамга келақолган биринчи мисол:\nҚаддига эл майли бўлғондин кўнгул озурдадур,\nСонсиз маъно ўйинларидан ташқари «зор»га алиф — «о» қўшилиб, энди «о-зор» ҳосил бўлганию «озурда» ҳам энди «озорда» бўлганлиги Навоий учун шунчаки қалам учидаги эрмаклардандир.\nВа ё тек «алиф»дан бошланиб, бутун бу сатрни қопловчи «Оллоҳ» сўзи пайдо бўлишига диққатингизни жалб этайми?\nАйтмоқчи бўлганим, ҳар бир сўзни юз мезонга солиб бир ишлатган Навоий, «ёсин» сўзи билан «…му дейин» қофиясини бир ғазалда мўътадил қайтарар экан, демак, бу ғазалнинг «Ёсин» сураси билан аллақандай алоқаси борлиги мубийндир.\nЭнди Навоийнинг мазкур ғазалидаги юзаки жиҳатларни назардан кечириб кўрайлик. Хўбки, бу ғазал, дейлик, «Қаро кўзум»га нисбатан анча содда ва аниқ бичимда ёзилган. Унинг лўнда мантиқини оладиган бўлсак, ҳар бир ғазал каби, қуйидаги чизги ила ифодалашимиз мумкин:\nУ _______________ муносабат _______________ МЕН\nБу қутбларнинг тагига байтма-байт мутаносиб тушунчаю сўзларни ёзиб борайлик-чи, шунда ҳар бир байтнинг ҳамда бутун ғазалнинг таҳлили анча равшанлашса керак.\n1) қоши ё, кўзи қаро \_\nдейинму? ___________ кўнглим\nдарду бало /\nЯъни, шеърни «жайдари» тилга ағдарадиган бўлсак, биринчи байтдан чиққан маъно: унинг — ёрнинг қоши ё (ى), қаро. Бу сифатларнинг иккиси ошиқ (мен) кўнгли учун дарду бало. (ى)-симон қошию қаро кўзи кўнгилдаги дарду балонинг сабаби бўлганлиги туфайли, ошиқ: «сабабини айтайми, натижасиними?» деган иккиланиш ва ҳатто, таъбир жоиз бўлса, учланишдадир.\nБайтдаги рамзларни чақмасдан, ҳозирча шунинг ўзи билан кифояланиб турайлик.\n2) кўзи қаҳри, киприги заҳри \_\nкудурат ___________________________ кудурат\nрухсори сафоси /\nБиринчи байтга нисбатан бу байтнинг маъно мантиғи бир оз мушкуллашган. Яна ёрнинг сифатлари (кўзи қаҳри, киприги заҳри) ошиқ кудуратининг боисидир. Лекин бу кудуратнинг боиси биринчи танлов қийинчилиги — кўзи қаҳрими, киприги заҳрими? — ҳам бўлиб чиқиши мумкин. Ҳар қалай, ушбу байтда биринчи ижобий сифат — ёрнинг рухсори сафоси бир зумга умиддек кўриниш беради ва бу байтни бойитади.\n3) ишқ дарди, ҳажр заҳри\nвасли давоси ___________ қатиқ дардлар\nЧизгидан аёнки, мазкур байтда маъно ёрнинг васфи сифатларидан муносабат майдонига кўчади. Ёр ва ошиқ орасидаги алоқа йўналишлари аввалгига нисбатан ўзгаради. Лекин бояги «рухсори сафо» «васл давосини» ваъда қилгандек бўлади.\n4) зулфи доми, лаъли каломи \_\n| | дейинму?\nқайди адоси /\nНазар яна маъшуқага кўчади. Ошиқнинг ҳис-туйғулари энди бутунлай ёрнинг васфида мужассамланади. Навоий бу байтда нозик сўз санъатларидан жамъу тақсимни ишлатади.\n5) турфа холи, қадди ниҳоли \_\nмовий кўнглак, гулранги қабоси /\nБу байтда «қабо» сўзининг луғавий маъноси «устки юнг кийим» эканлигига ҳамда ушбу байтда биринчи бор рангли тасвир пайдо бўлишига диққатни тортиш кифоядир.\n6) чарх ранжи, даҳр шиканжи \_\nдейинму? __________ жоним\nжавру жафоси /\nАниқ кўриниб турибдики, ёрнинг васфи умуман дунёнинг — «чарху-даҳрнинг» қийнагувчи сифатларига айланиб, унинг ранжу шиканжи ошиқнинг жонига жабру жафо келтиради.\n7) бу байтнинг биринчи мисрасида «мен» ва «у» қутблари умуман ўрин алмашиб, қуйидаги ҳолат кўринади:\nМЕН=у __________ муносабат __________ у\nЭй Навоий дема… эт қошу кўзининг васфи\nИккинчи мисра эса одатдагидек:\nУ __________ муносабат __________ МЕН\nқоши ё, кўзи қаро дейинму?\nСўнгги байт бир томондан илк мисра ила тугар экан, бу ҳол таҳлилни анча енгиллаштиргандек туюлади. Аслида эса, мазкур байтнинг биринчи мисраси унга янги маънолар улаштиради. Юқоридаги байтларда гап ёрдан бошланиб ошиққа кўчса, бу мисрада сўз ошиқдан бошланади, лекин ошиқ ўзи учун энди «мен» эмас, балки «у» (Навоий)дир. Тахаллуснинг ғазалда маъно жиҳатидан тутган ўрнини бошқа бир жойда алоҳида ўрганганимизни эслатиб, бу ерда фақат ёт дунёда «мен» ўзига ҳам ёт бўлишини ва эвазига ёт ёр билан тенглашишини билдириш етарли.\nЧизгида кўрсатилганидек, «мен» билан «у»нинг ўрни ўзгарар экан, одат тусига кириб қолган саъи-савол — «дейинму?» ҳам мазкур мисрада мубҳам бир инкор-буйруққа айланадики, уни бир ёндан, «Қошу кўзининг васфини этишни дема!»; иккинчи ёндан «Эй Навоий, дема! Қошу кўзининг васфини эт! — яъни, тилингни тийиб ё ўзингдан тониб унга инон; учинчидан, «дема қошу кўзининг, лекин васфини эт!»; тўртинчидан, «дема қошу кўзининг васфини, эт!»; қоши ёсинму дейин, кўзи қаросинму дейин»; бешинчидан, «Эй Навоий, дема қош-у, (фақат) кўзининг васфини эт» ва ҳоказо маъноларга йўйиш мумкин.\nҒазал эса, қандай бошланган бўлса, шундай тугайди.\nҲар байтни энига юзакигина кўриб чиққан бўлдик, энди икки оғиз ғазалнинг бўйи ҳақида ҳам гап юритайлик. Бунда ёрнинг васфи ташқи шаклу сифатдан — «қоши ё, кўзи қаро»сидан бошланиб, сўнгра ҳаракат тусини оладилар: «кўзи қаҳр, киприги заҳр». Бундан кейин маъшуқанинг «рухсори сафоси» «васл давосини» ваъда қилади. Энди ташқи сифатлар ҳаракат ила қоришади: «зулфининг доми» ошиқни «қайд-қайд» тутса, «лаъли каломи» «адо» бўлиб, ошиқни ҳам «адо» этади. Сўнгра ёрнинг умумлашган тасвири; «турфа холию қадди ниҳоли» ва ҳатто аниқ расм: «мовий кўнглак уза гулранги қабоси» пайдо бўладики, бу такрор ташқи қиёфадан ёр яна аввалги «қоши ё, кўзи қаро» ҳолатига қайтади.\nИккинчи қутбда дейиш-демаслигини билмаган ошиқ «кўнглини» «кудурат», «қатиқ дардларга» тутиб адо бўлади, унинг бешакл «жони» дунёнинг жабру жафосига йўлиқиб, ўзига ёт бўлмиш исмга айланади, ўз сўзларини инкор айлайди, ва лекин, ҳолат ўзгармайди.\nВа ниҳоят, ошиқ ва маъшуқ орасидаги алоқага кўчадиган бўлсак: ошиқона ўйноқи савол — «уни дейми ё буними?» — Ҳофиз айтмоқчи: «ки ишқ осон намуд аввал, вале афтод мушкилҳо» таъбирига биноан мушкуллашиб, «ишқ дардию ҳажр заҳри» «чарх ранжию даҳр шиканжи»га айланади. Энг сўнгги савол эса, аниқки, аввалги ўйноқиликдан бир умрга бойроқ-у узоқроқ ўзга, абадул-абад ечилмас савол бўлиб тугайди.\nФорс ва турк ғазалиётида «ёр» Оллоҳнинг рамзи эканлигини инобатга олсак, тадқиқотимизнинг мақсадига яна бир қадам яқинлашган бўламиз. Рост, Навоийнинг ўзи «Ҳолоти Паҳлавон Муҳаммад»да айтишича, у ғазалда нафақат Насимийга хос «ишқи илоҳий», лекин Лутфий йўлидаги «ишқи мажозий»ни кўпроқ қадрлаган. Бу дегани, у турк-чиғатой тилининг табиатидан келиб чиқиб, «у» деганда ҳам «Ёр»ни, ҳам «ёр»ни назарда тутган. Дарвоқеъ, форс ва турк ғазалининг араб ғазалига нисбатан гуллаб-равнақ топиши бу тилларда шакли муаннаснинг йўқлигидан ва бу боис, аёлга бўлган мажозий муҳаббатда илоҳий муҳаббат кўринишлари намоён бўлишидан эмасми?!\nТўғри, зикр этилмиш ғазалда ҳам гап балки ишқи мажозий ҳақида бораётгандир. Бир қарашда «мовий кўнглак-у гулранги қабо» бунга далолат эмасми? Лекин яна бир бор Навоийнинг юқоридаги қайдидан келиб чиқувчи фикрни қайтариш жоиз: «ишқи мажозий» деганда ғазалда Ёрнинг мажози, рамзи бордир, яъни, ғазалнинг бойлиги унинг чексиз, илоҳий ноаниқлигидадир: гап аёл ва унга бўлган ишқ ҳақида кетяптими ва ё унинг «рухсори сафоси» бу Мутлақ Гузаллигу Ҳақиқат, «зулфининг доми» эса нафсоният дунёсининг тасодифат тўрларими — билиб бўлмайди.\nМодомики бу алоқа ҳамиша соддалаштирувчи таснифдан ҳам чуқур, ҳам бойроқ экан, даҳрий дунё ҳам Оллоҳнинг зуҳури жамоли эмасми?\nБас, шундай экан, бу ғазалнинг «Ёсин» сураси билан бўлган алоқасини аниқлашга ўтайлик.\nМаълумки, Қурьон-ул ҳакимнинг «Ёсин» сураси беш рукндан иборат бўлиб, биринчи рукнда Муҳаммад алайҳиссалом расуллардан бири эканлиги ва у иймонсиз инсонларни огоҳлантириш ҳамда зикр этилмиш тўғри йўлга буриш учун юборилганлиги қайд этилади.\nИккинчи рукнда бир шаҳарга расуллар юборилганда бу шаҳар аҳолиси уларни инкор этиб, уларга ишонмаганлиги, бунинг устига расулларни мазах қилганлиги ва фақат биргина инсон уларга иймон келтириб, оқибатда жаннатий бўлганлиги масал сифатида ишлатилади.\nУчинчи рукнда инсонларга етказилган илоҳий оят-аломатларни эслатади. Лекин инсонлар Оллоҳнинг аниқ нишонларидан ҳам юз ўгириши натижасида уларни буюк сайҳа қуюн каби олиб кетиши зикр этилади.\nТўртинчи рукнда охират ва қиёматнинг тасвирини бериб, иймонлилар жаннатий, кофирлар эса жаҳаннамий бўлишларини уқтиради.\nБешинчи рукнда бирлаштирувчи хотима сифатида аввалги рукнлардаги баёнотни қисқа зикр этиб, яна бир бор баҳсчи ва беиймон махлуқларнинг ахийри Яратгувчига қайтишини эътироф этади.\nМуҳит ҳар бир қатрада мужассам бўлганидек, ушбу мўътабар ҳикматлар юқорида келтирилган 7 оятда ҳам намоёндир.\nАстағфируллоҳ, Навоийнинг ғазалини тўғрима-тўғри «Ёсин» сураси ёхуд бояги 7 оят билан солиштиришдан фикримиз узоқдир. Бинобарин, таҳлилий мақсадимиз-да, бу каби бевосита ва қўпол ҳам эмас.\nАввалги таҳлил натижасида биз аниқ ва ошкор билиб олган нарсамиз — Навоийнииг ғазалда Ёрга нисбатан битилмас ҳажридир. Чин, бу ҳажр «Хазоинул-маоний»нинг деярли барча ғазалларида туйғу туғувчи бир боис сифатида пировардидан аён бир ҳолатдир, лекин, худо ҳаққи, мен бу бедаво ҳажрни «Султон Ҳусайн Бойқаро ҳарамига зўрлаб олган боғбон қизи Гули ҳажри» қабилидаги тўқималардан бир оз тортинаман. Майли, бўлса бордир ҳам, аммо Лутфийу Гадойи, Бобуру Машраб, Ҳувайдою Огаҳийларнинг ҳижрону ҳажрларини оқлаш ва ё тушунтириш учун не сон ҳарамлар керак бўлар экан?!\nФорс ғазалиётига тегмай турайлиг-у, чиғатой ғазалиётидаги ҳажр қаърига минглаб девонлар ташланганини эслатайлик, холос. Хўш, бу ҳажр ғазалиётимиз учун умумий ҳолат экан, Навоийнинг мазкур ғазалини текшириб, фироқу ҳижрон кўринишларини аниқлагач, энди бу ҳажрнинг кўзга кўринмас боису сабаблари не экан, деган саволга киришсак.\nЮқорида мушкуллаштирмасдан таҳлил этган байтлар аслида жуда мушкул. Равшанки, сўз уларда аллақайси боғбон қизнинг у ёки бу аъзоси ҳақида эмас, балки, эътироф этганимиздек, Оллоҳ ва инсон, дунё ва шахс, шоир ва замон устида кетяптики, бу борада ғазал мазмуни айнан Каломуллоҳ сурасидаги маънолар: расуллик бурчию танлови, Оллоҳ аломатларию уларни кўра билиш, инсон ҳаётининг мезонларию унинг идрок чегаралари билан ҳамоҳангдир. Тасаввуф сўзликларидан истаганимизни олиб, «рухсори сафо» ўрнида Оллоҳнинг мутлақ жамолининг тажаллиёти, «лаъли каломи» ўрнида эса Унинг нозил этмиш Аҳду Оятини пайқар эканмиз, мазкур ғазал ҳам жилваланиб, яна бир мўъжизасини бизга очгандек бўлади.\nЛекин бу мўъжизалар ихтиросини ўзингизга ҳавола қилиб, энди тадқиқотимизнинг энг аҳамиятли нуқтасига кўчамиз. Навоий ўз ғазалида «Ёсин»га ҳамоҳанг бўлмиш — Ошиқ ва Маъшуқ орасидаги муносабатларнинг чидаб бўлмас бойлигини СЎЗ ВА УНИ АЙТИШГА БЎЛГАН МАЙЛ БИЛАН боғлайдики, ушбу радифдан-да ортиқроқ «…МУ ДЕЙИН» берк маъноларнинг калитидир. Яна Ҳофиз таъбирича:\nДилам хазонае асрор буд, лек дасти қазо\nДараш бибасту, калидаш ба дилситонам дод.\n(Кўнглум асрор хазинаси эди, лекин қазо қўли унинг қопқасин ёпиб, калитини дилситоним қўлига топширди.)\n«Ёсин»даги «МУБИЙН», айтганимиздек, «очиқ-равшан, аниқ» демакдир. «МУБИЙН» қофия сифатида Оллоҳ бермиш аниқ даракларнинг якунловчи аниқ сўзидир. Ҳар бир илоҳий ишора каби, «МУБИЙН» сўзининг аҳамияти ва маъноси оддий қофиядан беҳад ортиқ ва зиёдадир. Бу деганимиз, Оллоҳ учун гап нима ҳақида кетмасин, унинг кетуви, яъни, охирати аниқдир, мубийндир.\nБундан фарқли ўлароқ, ғазалдаги «…му дейин?» эса, ноаниқлик ифодаси, гумон ифодаси, танлов ифодасидир. Эътибор беринг: турк табиатига хос «дейинму» эмас, балки «…му дейин», яъни АЙТИШГА МАЙЛ АНИҚ, НОАНИҚЛИК — АЙТИЛАДИГАН НАРСА-ДА.\nНавоийнинг …«му дейин» қофияси савол майдонидан дарак гап майдонига кўчмоқчи бўлади, лафз ўз-ўзини аниқлик ила тугатишга интилади («дейинму» эмас, «дейин»!), лекин унинг азали, келиб чиқиши саволдир, унинг ибтидоси ноаниқдир, ноқисдир.\nҒазалда гап нима ҳақда кетмасин, унинг бевосита манзаравий маъносини оламизми ё мажозий маъносиними, барибир у мазкур иккиланишга, ушбу шубҳага, бу лафз ноаниқлигига тақалади, Ал-Ғаззолийнинг олам-ул-ғайб ила олам-ул-зуҳр таснифига деярли мутаносиб тоифаю даражаларни Навоий ўз ғазалида мажозий равишда кўрсатар экан, бу нисбатларнинг бари бора-бора юқорида келтирилган сўнгги байтдаги ечимсиз лафзий чигалликка айланадики, бу чорасиз ҳолатни ҳаттоки Ошиқнинг Маъшуқ билан бир дақиқага бўлса-да ўрин алмашиши ҳам енга олмайди.\nЭнди айтиш мумкинки, иккала ҳолда — сурада ҳам, ғазалда ҳам ифодаланувчи ва ё ифода топмоқчи бўлган МАЪНО бордир, яъни, ўта умумий қилиб айтганда, бу Оллоҳ билан инсоннинг муносабатидир, лекин бу муносабатни ифодаловчи ЛАФЗ эса айри-айри ва айнан шу АЙРИЛИҚ — АЙРИЛИҚНИНГ ёхуд ҲАЖРНИНГ БОИСИДИР.\nГарчи бизнинг таҳлилимизда ҳали ҳам ноаниқлик бўлса-да, сўнгги аниқликнн бир оз кечиктириб турайлик-у, бу ерда қўшимча мисоллар сифатида Навоийнинг эсга келганоқ байтларини юқоридаги назар остида ўқиб боқайлик:\nОшиқ ўлдум, билмадим, ёр ўзгаларга ёр эмиш…\nЁридир ҳеч ким менингдек зору маҳжур ўлмасин…\nВа ё ишқи илоҳий йўлида ёзилмиш ғазалларнинг бирида Навоий очиқдан-очиқ ёзганидек:\nНавоий, ўлмади тавҳид гуфтугу ила фаҳм.\nМагарки айлагайлик тилни қатъу, жонни фидо…\nЯъни, тил (гуфтугу) ва Оллоҳни билишга интилиш (фаҳм) орасида айнан ўша АЙРИЛИҚ — АЙРИЛИҚ борки, улар ҳеч бир бўла олмаслар ва бундан чиқди, тилингни кес, тилингдан жудо бўл, демакки, жонингдан айрил, ё…\nСўнгги икки мисрада ҳам тилни оғиздаги аъзо сифатида тушуниш анча калтафаҳмлик бўлса керак, чунки уч нуқтага тақалган сўнгги «ё» — чиғатой ғазалиётининг ҳам жисми, ҳам таърифи, ҳам тарихидир.\nБобурнинг назирасини эслаймизми:\nЁ қошинг янглиғ эгилган жисму зоримниму дей,\nЁ сочингдек тийра бўлган рўзигоримниму дей?\nВа ё Сўфи Оллоёрнинг:\nДардда тўлсам, ғамда сўлсам, телба бўлсам ишқида,\nҲасратида мундоғ ўлсам, йўқдур армоним мани…\nбайтларини зикр этамизми, уларнинг баридаги ҳажр — енгилмас, кечиб бўлмас, битмас айрилиқдир.\nМана энди тадқиқотимизнинг сўнгги ҳақиқатини ҳам айтайлик.\nИймонли инсоннинг Оллоҳга интилиши табиийдир. Лекин одамзодга ва хусусан шоирларга Оллоҳни идрок этиш, Унинг ишқига эришиш, Унинг Каломини зикр этиш учун сўздан айри восита берилмай, шеър ва шуур, аршу ашъор фақат сўз ила уланар экан, ўз она тилида ижод қилувчи ҳар бир чинакам ажам ва ё атрок шоир — Мутлақ Сўз —Лавҳулмаҳфуз битигига интилиш асносида албатта бу ечимсиз зиддиятга — она тилию Оллоҳнинг аҳду ояти нозил этилмиш араб тилининг айрилигига, ўзгалигига йўлиқади ва натижада онглими онгсиз равишда онг бўйлаб кетган дарзнинг, ҳажрнинг ҳар бир жилосини юз кўйга солган бутун бошли бир шеърият пайдо бўлади.\nНавоий, чорадин кўп дема сўзким,\nҒамингга чорасизлик чора бўлмиш.\n…Умуман, бу ерда ёмғир ости ўйларим тугаб, энди яна: «Қоши ёсинму дейин, кўзи қаросинму дейин»ни баралла куйлаб юборсам бўларди-ю, лекин бир-икки мумкин эътироз мубийнлик истагандек.\nАйтиш мумкинки, балки бу ҳажр умумбашарий, фалсафий айрилиқдир, илоҳий ва нафсоний дунёнинг бўлаклигидир. Бу эътирозга жавобан Муҳаммад алайҳиссалом ҳазратларининг ҳаётига ишора қилишнинг ўзи кифоя.\nАйтиш мумкинки, барча тилларни Оллоҳ яратган. Жавоби: лекин Мўътабар Ёзуқ, Аҳднома саноқли тилларда нозил этилмиш. Демак, «сайланган» ва бошқа тиллар орасидаги зиддияту рашк — мавжуд бир ҳолдир. Бу борада, дейлик, дини ўзга тилда нозил этилмиш тепа қўшнимиз — русларнинг «иступленное богоискательство» — «мастона худо излашини» чоғиштирма тадқиқ этиш ўта қизиқдир.\nАйтиш мумкинки, «васл» — дин туридан мустасно, оламнинг барча орифлари — мистиклари тилида ва дилида бор интилишдир. Лекин уларнинг мантиқий эмас, ишқий, ваҳий уринишлари бунга ҳам жавоб бергандек. Бизнинг ҳолатда эса, Оллоҳ Ўз Каломини Муҳаммад алайҳиссалом орқали араб тилида мубийн юборган экан, Унга ўзга тилда етишиш — ҳажрни енгиш билан тенг. Турк ё форс тилию ғазалиётини араб калималарига тўлдириш мумкин, жумла тартибини арабий қилиш мумкин, лекин, лекин…\nАйтиш мумкинки, тил билан дин мутлақо ўзга нарсалар, айтиш мумкинки, араб тилида Қуръон нозил бўлгунча ҳам шеър битилган, айтиш мумкинки, турк шеъриятида-да, ҳажр ва Оллоҳга ҳеч алоқаси бўлмаган битикларни, масалан, ҳар бир бугунги газетаю журналда ҳовучлаб топса бўлади, айтиш мумкинки…\nБуни-да, айтиш мумкин:\nҚоши ёсинму дейин, кўзи қаросинму дейин…\n“Шарқ юлдузи” журнали, 1995 йил, 1-2-сон\n← Аввалги Аввалги Назар Эшонқул. Бепоён осмон (ҳикоя)\nКейинги → Кейинги: Шерали Турдиев. Тарихга янгича назар


«Навбаҳор»дан 3 очко олиб ташланиши мумкин » Lochinlar.UZ\nLochinlar.UZ » ЎзПФЛ » «Навбаҳор»дан 3 очко олиб ташланиши мумкин\nНавбатда “Навбаҳор”, “Андижон” ва “Бухоро” клублари ҳам турибди. Улар кўрсатилган кетма-кетликда муддат олган. Бу клублар ҳам 3 очкодан мосуво қилинишга яқин. Бундай бўлмаслигининг энг яхши йўли — ҳамма нарсани ўз вақтида бажариш.\nАввалроқ, жамоамиз Даврон Ҳошимов ва Алишер Саматовлар олдидаги қарздорликни ёпмаганлигини айтилганди.скачать dle 10.4фильмы бесплатно\nAbdulaziz Bakhtiyorov Кеча, 19:03\nShu pahtakorri chiwarvorish kere suoerligadan uzi shunda chamoionat zur buladi pahta bor ekan lash bulaveradi uzi shu kamanda navbahorri yomon kuradi utgan yiliyam kubukni atayni yutqizbergan navbahor chiqomasin ochl ga deb shu oahtakorga nima busayam uzi kubukni olomasayam navbahor champion bumasa buldi\nAzizbek1991 Кеча, 02:12\nO'zi 4 ochko bo'sa nima maqsad proligaga tuwiriwmi klubni\nYoqubjon1988 17 апрел 2019 14:53\nAlisher Samatov qayerdan paydo boldi bizda oynamadiku\nSardorsardor 17 апрел 2019 14:10\nOzi vodiy supperligasi deb yangi chempionaaat ochish kerak chempion voha chempioni bilan oynab ozbekiston chempioni boladi yutgan\nBilolxon 17 апрел 2019 12:51\nBular xar doim shunday deydi nima uchun paxta buyotkor lokoni tekshirishmaydi ex diyor sen ham uyinchoq bulding\nabubakriymona 17 апрел 2019 12:48\nNasib qilsa Diyor amakining ertaklari boshlandi. Lo‘ttiboz bilin\nAZAMJON 17 апрел 2019 11:38\nБулани дастидан вилоят жамоаларига хеч тинчлик бумасаканда\nAGZAM 17 апрел 2019 11:11\n2019 nayranglari boshlanipti


Шимолий Корея АҚШни катта кўламли урушдан огоҳлантирди\n00:05 / 05.12.2019\nПхеньян АҚШ президенти Дональд Трампнинг АҚШ Шимолий Кореяга қарши қуролли кучларни қўллаши мумкинлиги ҳақидаги сўзларига жавоб қайтарди. Шимолий Корея Вашингтон билан ярашув жуда мўртлиги ҳамда исталган вақтда барбод бўлиши ва катта кўламли урушга айланиб кетиши мумкинлигидан огоҳлантирди. Бундай баёнот билан Шимолий Корея қуролли кучлари бош штаби бошлиғи Пак Хён Чхон чиқди.\n“Шимолий Корея ва АҚШ техник жиҳатдан уруш ҳолатидадир ва ярашув исталган вақтда ҳар қандай тасодиф билан катта кўламли қуролли ихтилофга айланиб кетиши мумкин”, деб айтган Пак Хён Чхон. Унинг таъкидлашича, Шимолий Кореяга қарши қуролли кучларни қўллаш “АҚШ учун даҳшатга айланади”.\nТрамп НАТО бош котиби Йенс Столтенберг билан Лондондаги саммит арафасида учрашганда АҚШ зарурат юзага келса, Шимолий Кореяга қарши қурол қўллашга тайёрлигини айтган.\n“Мен Ким Чен Ин билан яхши муносабатдаман. Эҳтимол, бошқа етакчилардан ҳам яхшироқ. Бироқ бу зарурат юзага келса, АҚШнинг Шимолий Кореяга қарши қурол қўллашига халақит қилмайди”, деб айтган АҚШ президенти.\nАввалроқ Шимолий Корея ташқи ишлар вазири ўринбосари Ри Тхэ Сон Пхеньян Вашингтонга “Шимолий Корея билан муносабатларда янги ёндашув”ни ишлаб чиқиши ва намойиш қилиши учун берган муҳлат поёнига етаётганини эслатиб қўйган. “Энди улар [АҚШ] Рождествога қандай совға олишлари АҚШнинг ўзига боғлиқ”, деб айтган Ри Тхэ Сон.\nАҚШ Марказий қўмондонлиги раҳбарияти ўзбек ҳарбийларининг “Халқаро кеча” маданий тадбиридаги фаоллигини юқори баҳолади\nАҚШ Ироқ раҳбариятига қарши санкциялар киритиши мумкин\n08:04 / 06.12.2019


Жаҳон 08:18 / 12.07.2020 24505\n“Менинг коронавирусга таҳлилим мусбат чиқди, шу сабабли шифохонага ўтказилдим. Оилам ва ходимларимиз ҳам таҳлиллар топширишди ва натижаларни кутишмоқда. Мен билан охирги 10 кун яқин мулоқотда бўлганлар, илтимос, сиз ҳам таҳлил топширинг!”, деб ёзган 77 ёшли актёр Twitter’да.\nШундан бир неча соат ўтиб 44 ёшли Абхишек Баччан ҳам коронавирусга чалинганини маълум қилган. У ҳам енгил аломатлар билан шифохонага жойлаштирилган. Унинг таъкидлашича, ваҳима қилишга сабаб йўқ.\nИжтимоий тармоқлар фойдаланувчилари ва барча мухлислар ота-бола актёрларга тезроқ соғайиб кетишни тилаб қолишган.\nБолливуд афсонаси Амитабх Баччан 180 дан кўпроқ фильмда суратга тушган. Актёр “ҳинд Оскари” деб аталувчи Filmfare Awards мукофотининг 15 карра совриндори ҳисобланади. Бундан ташқари, у 14 йилдан бери “Ким миллионер бўлишни истайди?” телешоусининг ҳинд вариантига бошловчилик қилади ва БМТнинг кўнгилли вакили ҳисобланади.\nАввалроқ Ҳиндистон коронавирусга чалинганлар сони бўйича дунёда АҚШ ва Бразилиядан кейин 3-ўринга чиқиб олгани маълум қилинганди. Охирги маълумотларга кўра, мамлакатда вирусга чалинганлар сони 850 мингдан ошиб кетди, ундан вафот этганлар сони 22 мингдан кўпроқни ташкил қилмоқда.


СБХ / 2021 йил / № 14 / Жавоб берамиз\nСолиқ инспекцияси доимий муассасадан 2020 йил учун молиявий ҳисоботни (1-сон ва 2-сон шакл) тақдим этишни сўраяпти.\nДМ томонидан солиқ органларига молиявий ҳисобот тақдим этилиши лозимми?\n– Йўқ, доимий муассаса (ДМ) томонидан солиқ органларига Бухгалтерия баланси ва Молиявий натижалар тўғрисидаги ҳисобот тақдим этилмайди (1, 2-иловалар, АВ рақами 1209, 24.01.2003 й.).\nСолиқ органларига молиявий ҳисоботни юридик шахслар тақдим этадилар. ДМ юридик шахс ҳисобланмайди, мазкур тушунча солиқ солиш мақсадларига жорий қилинган. Чет эл юридик шахси Ўзбекистон Республикасидаги тадбиркорлик фаолиятини тўлиқ ёки қисман қайси доимий фаолият жойида амалга ошираётган бўлса, ўша жой чет эл юридик шахсининг Ўзбекистон Республикасидаги доимий муассасаси деб эътироф этилади (СК 36-м. 1-қ.).\nДавлат ҳокимияти ва бошқаруви органлари, Ўзбекистон Республикасида рўйхатга олинган юридик шахслар, уларнинг Ўзбекистон Республикаси ҳудудида ҳамда ундан ташқарида жойлашган шўъба корхоналари, ваколатхоналари, филиаллари ва бошқа таркибий бўлинмалари бухгалтерия ҳисоби субъектларидир.\nЧет эл юридик шахсларининг Ўзбекистон Республикаси ҳудудидаги ваколатхоналари, филиаллари ва бошқа таркибий бўлинмалари қонун ҳужжатларида белгиланган тартибда ҳисоб юритади ҳамда ҳисобот тақдим этади («Бухгалтерия ҳисоби тўғрисида»ги Қонуннинг 6-моддаси 1, 2-қ.).\nЯъни ДМ бухгалтерия ҳисоби субъекти ҳисобланмайди. У Ўзбекистон Республикаси бухгалтерия тўғрисидаги қонун ҳужжатларига мувофиқ бухгалтерия ҳисобини юритмайди. Молиявий ҳисоботларни тайёрлаш ва тақдим этиш учун концептуал асослар, шунингдек Ўзбекистон Республикасининг БҲМС, шу жумладан молиявий ҳисоботни тайёрлаш ва тақдим этиш талаблари ДМга татбиқ этилмайди.\nЧораклик ва йиллик молиявий ҳисоботларни тақдим этиш муддатлари тўғрисидаги низомда (АВ рақами 942, 3.07.2000 й.) солиқ органларига молиявий ҳисоботни тақдим этиши лозим бўлган ташкилотлар ва улар қандай муддатларда ҳисобот тақдим этиши белгиланган. Унда ДМ кўрсатилмаган.\nДоимий муассаса солиқ даврининг якунларига кўра солиқ ҳисоботини тақдим этиш учун назарда тутилган муддатларда, солиқ ҳисобига қўйилган жойдаги солиқ органига Ўзбекистон Республикасидаги фаолияти тўғрисидаги ҳисоботни ҳам (ихтиёрий шаклда) тақдим этади (СК 349-м. 2-қ.).


Ўн уч миллиард сўм маблағ қаёққа “учди?” « Ўзбекистон Халқ Ҳаракати\nЎн уч миллиард сўм маблағ қаёққа “учди?”\n03 February 2013 - 8:22\nЎзбекистон Республикасининг Молия Вазирлиги томонидан 2012 йил Сурхондарё вилояти Бойсун туманига 13 миллиард сўм миқдорида маблағ ажратилган эди. Бу маблағ ҳисобидан, туманнинг иқтисодий, ижтимоий ва қишлоқ ҳўжалигини тубдан ўзгартириш хамда янги иш ўринларини ташкил этиш мақсади кўзланган эди…\nАммо… Бизга бу масала юзасидан сўз очган, Боҳодирхон эшон бобонинг сўзига қараганда: “Бойсун туман “Ҳалқ банки”га 13 миллиард сўм миқдорида маблағ келиб тушиши керак эди. Бироқ “юқори”нинг топшириғига кўра, 13 миллиард сўм маблағнинг ўрнига, 10 миллиард сўм келиб тушган. Амалдаги хужжатларга кўра, “13 миллиард сўм миқдоридаги маблағ Бойсун тумани “Ҳалқ банки”га ўтказилди” деган қоғозни кўриш мумкин холос. Бу маблағнинг 3 миллиарди эса, тепада ўтирган амалдорлар томонидан “арра” қилинган. Қолган 10 миллиард сўм маблағ эса, Бойсун туман хокими Панжи Қобулович Тангриевнинг ихтиёрига қолдирилган.\nТуман хокими ўзининг курсдоши, туман “Ҳалқ банки” бўлимининг бошлиғи Шукруллохон эшон бобо Омонов билан ҳамкорликда ўзаро жиноий тил бириктиришиб, “2 миллиард сўм миқдоридаги маблағни, “Чор-Чинор” кичик корхонасининг ҳисоб рақамига ўтказилди…” деган “пустой бланка” орқали амалга оширган.\nЛекин… бу корхонанинг раҳбари Олимхон эшон бобо, 2 миллард сўм маблағни олмаганини суд ва прокуратура органларига важ қилиб кўрсатса-да, Олимхон эшон суд хукмига кўра, 5 йилга озоликдан маҳрум этилди…\nҚолган маблағларни ўзлаштириш давом этган бу иккала мансабдор шахслар, яъни Бойсун туман хокими Панжи Тангриев ва туман “Ҳалқ банки”нинг бошлиғи Шукруллохон Омонов “иш”ни давом этказиб келганлар. Маблағни ўзлаштириш мақсадида, икки томонлама яъни, туман хокимияти ва банк маъмурияти ходимлари ўртасида “ўзаро шартнома ва турли ҳил тадбирлар ишлаб чиқилган”.\nБуларнинг ҳаммаси фақат қоғозда. Амалда эса, бу маблағлар бошқа йўналиш бўйича ўзлаштирилиб юборилган. Маблағ бугунги кунда борми-йўқми, бу ёлғиз Аллоҳга маълум.\nНегадир туман прокурори Шуҳратжон Мавлонов бундан хабардор бўлса-да, жим-жит. Бечора Олимхон эшон бобо судда ва прокуратура органлари билан жон-жаҳди билан курашиб, “Менинг айбим йўқ. Ҳаммасини хоким уюштирган. Ўшанинг иши. Талаб қиламан судга хокимни қатнашишини!” деб суд ва прокуратура органларига кўрсатма берса-да, суд залида судья ва прокурор “кар” ва “гунг” бўлиб қолдилар…\nКичик корхона бошлиғи Олимхон эшон бобо қамоқда бўлишига қарамасдан, шикоят аризалари ёзишни давом эттирмоқдалар. У кишининг биринчи марта судланганлиги инобатга олиниб, “енгил” жазо билан алмаштирилди. Яъни, Президент амнистиясига кўра, 5 йилдан 2 йили олиб ташланган холос. Қолган 3 йилини қамоқда ўтказадиган бўлди. “Емаган сомсага пул тўлаш” кишига алам қилар экан…\nҲозирги кунда “Ҳалқ банки” бошлиғи Шукруллохон эшон бобо жуфтакни ростлаб, қочиб кетган. Қаёққа кетган? Ҳозирча маълум эмас.\nТуман хокими Панжи Тангриев эса, ўзининг “Эпикка” енгил машинаси билан ишга бир келиб-кетадилар. Қолган кунларини эса, уйда “маззам йўқ” деб кўрпа тўшак қилиб олган. Шу десангиз, “хокимнинг бурни ва оғзи хамда … жойидан қон кетмоқда” деган гапни эшитиб қолдим. Ҳалқимизда бир мақол бор. “Ранг кўр – ҳол сўр”, жаноби хоким бобомизнинг аҳволи жуда ҳам оғирга ўҳшайди. Афтидан шундай хулосага келиш мумкин-ки, хоким жаноблари, “сувдан қуруқ чиққан одам”га ўхшаб, касаллик баҳонаси остида “нафақа”га чиқиш режасини тузган кўринади. Ўзлари 44 баҳорни қарши олган бўлса-да, қарилик “пенсияси”га чиқиш орзусида эканлиги кишини ажаблантиради.\nЭнди бу ёғи нима бўлади? Ёлғиз яккаю-ягона Аллоҳ билади!!!


Ўзбекистон АҚШ ҳарбий базасини қабул қиладими? Москвадан жавоб... - XABAR.INFO\nЖорий йил 8 май куни «The Wall Street Journal» нашри АҚШ Афғонистондан олиб чиқаётган ҳарбийларини Марказий Осиё ёки Яқин Шарққа жойлаштириш имкониятларини ўрганаётгани, бу борада Ўзбекистон ёхуд Тожикистон энг мақбул вариант бўлиши мумкинлиги ҳақида хабар тарқатган эди.\nУшбу хабар ортидан сиёсатшунослар Ўзбекистон АҚШ ҳарбий базасини яна қайта ўз ҳудудига қўядими деган саволни муҳокама эта бошлади. Жумладан, Москва Карнеги маркази ҳам бу борада таҳлилий мақола эълон қилди.\nМақолада қайд этилишича, 2016 йилдан буён Ўзбекистоннинг АҚШ билан ҳарбий алоқалари жонланди. 2018 йилда президент Шавкат Мирзиёев Вашингтонда тарихда илк бор АҚШ билан ҳарбий ҳамкорлик тўғрисида ҳужжат имзолади. Шу тариқа кейинги йилларда Ўзбекистон ҳамда АҚШ ҳарбийлари ҳамкорликда ўқув машғулотлари ўтказмоқда. Расмий Тошкент Афғонистонда барқарорлик ўрнатиш бўйича дипломатик фаоллик кўрсатмоқда. Ўзбекистон раҳбариятининг бу борадаги жонбозлиги АҚШ давлат котиби Энтони Блинкен томонидан ҳам эътироф этилди.\n«Аммо АҚШ ҳарбийларини Ўзбекистонга жойлаштириш масаласи Москва ва Пекиннинг эътирозларига сабаб бўлиши мумкин… Қолаверса, ўзбек жамияти ҳар қандай хорижий давлат ҳарбийларининг жойлашувини ижобий қабул қилмаслиги турган гап. Россия мудофаа вазири Шойгунинг ташрифи сабаб мамлакатда Россия ҳарбий базаси пайдо бўлиши ҳақида овоза тарқалди. Бу эса жамоатчиликда норозилик уйғотди ва пировардида Ўзбекистон ҳукумати расман раддия беришига тўғри келди. Америка базаси борасида вазият янада мураккаброқ тус олиши мумкин – сўровларга кўра, ўзбек жамиятида АҚШ сиёсати Россия ёки Хитойга қараганда камроқ эътибор қозонган», – деб ёзади мақола муаллифи.\n20 йиллик урушдан кейин АҚШ ҳарбийлари Афғонистонни тарк этмоқда. Президент Жо Байден АҚШ қўшини 11 сентябрга қадар афғон заминини тўлиқ тарк этишини маълум қилган. Толибон ҳаракати ҳамда АҚШ томони имзолаган битимга мувофиқ, Қўшма Штатлар ўз ҳарбийларини олиб чиқиб кетади, Толибон ҳаракати эса Афғонистон ҳукумати билан тинчлик йўлида музокаралар олиб боради.\nАҚШ қўшини Ўзбекистонга жойлаштирилиши мумкинлиги ҳақида хабар тарқалгач, мамлакат мудофаа вазирлиги ҳам расмий раддия берди.\n«Мудофаа соҳасидаги асосий ҳужжатларда бу масалада аниқ ва лўнда жавоб берилган: Ўзбекистон ҳудудида хорижий ҳарбий база ва объектлар жойлаштирилишига йўл қўйилмайди», – деган Мудофаа вазирлиги вакили.\nУшбу тамойил Конституция ҳамда ташқи сиёсат концепциясида мустаҳкамланган. 2018 йил январь ойида қабул қилинган Ўзбекистон Мудофаа доктринасида ҳам чет эл ҳарбий базалари ҳамда объектларини жойлаштиришга йўл қўйилмаслиги белгиланган.\nТаҳлилчиларга кўра, Марказий Осиёда Қўшма Штатлар ҳарбий базаси жойлаштирилиши масаласи Москвада хавотир билан қарши олинган. Россия президентининг Афғонистон бўйича махсус вакили Замир Кабулов «Известия» нашрига берган интервьюсида Ўзбекистон ва Тожикистон билан ҳарбий база масаласида мулоқот қилинганини маълум қилган.\n«Улар (Ўзбекистон ва Тожикистон расмийлари – таҳр.) бу (АҚШ ҳарбий базасини мамлакат ҳудудида жойлаштириш – таҳр.) имконсиз эканини билдиришди. Шу сабабли биз бу масалада жиддий қарши курашмасак ҳам бўлади», – деган президент Путиннинг Афғонистон бўйича вакили З.Кабулов.\nДарвоқе, АҚШ ҳарбий базаси ҳақида муҳокамалар қизғин тусга кирган шу кунларда Толибон ҳаракати ҳам қўшни мамлакатларни хориж қуролли кучларини ўз ҳудудига жойлаштирмасликка чақирди.\nЭслатиб ўтамиз, Ўзбекистон ҳудудида 2001-2005 йилларда АҚШ ҳарбий базаси фаолият юритган. Ўзбекистон ҳамда АҚШ ўртасида 2001 йил 7 октябрда имзоланган битимга кўра, Қарши–Хонобод аэродроми вақтинча Пентагон тасарруфига берилди. АҚШ мудофаа кучлари ҳарбий базадан Афғонистондаги операцияни қўллаб-қувватлаш, хусусан, қидирув-қутқарув ва гуманитар операциялар мақсадида фойдаланган.\nАҚШ президенти Дональд Трамп давлат раҳбари сифатидаги сўнгги соатларда Қарши–Хонобод базасида хизмат қилган барча ҳарбийларни тиббий кўрикдан ўтказиш тўғрисидаги фармонга имзо чеккач, «К2» номи билан ҳам машҳур бўлган ҳарбий база жаҳон матбуоти эътиборига тушди.\nБаҳодир Жалолов — Камшибек Конкабаев жангидан энг ёрқин вазиятлар (видео)


Форобий бобомиз айтганларидек, жамиятимизни фозил одамлар шаҳрига айлантира олсаккина бизга ҳеч қандай хавф соя сололмайди. Бунга эришиш учун қанчалик сийқаси чиққан сўз бўлмасин, маънавият зарур. Яқинда Президент раислигида маънавий-маърифий ишларга бағишлаб ўтказилган йиғилишда ҳам бу бот-бот таъкидланди. Бугун янги ҳаёт қуриш, ривожланган давлатлар қаторига чиқиш йўлидан бораётган мамлакатимизда миллий ғоя масаласи жуда муҳим аҳамиятга эга экани қайд этилди.\nНурнинг Шарқдан чиқишини инобатга оладиган бўлсак, маънавий юксалиш жараёни биз учун янгилик эмас. Ўрта асрда яшаган бобокалонларимиз тиббиётда ҳам, илм-фанда ҳам, таълимда ҳам, адолат учун курашишда ҳам буни намоён қилиб бўлишган. Аслини олганда, биз бугун «кимларга»дир эргашиш эмас, кимларнидир эргаштириш палласида турган бўлишимиз зарур. Бизга мусиқа санъатини «ўргатаман» деганларга, боболаримизнинг мусиқа билан беморлар дардига даво топганини уқтира олишимиз керак. Бизга адабиёт, сўз санъати қандай бўлишини кўрсатаман дегувчиларга Алишер Навоий бобомизнинг қуввайи ҳофизасида сақланган соф ўзбекча сўзлар салмоғини эслатиб қўйишимиз шарт. Мода ва кийиниш маданиятида ҳам Осиё пахта ва ипак матолардаги кийимлари билан катта шуҳрат қозонган.\nЁшлар эртанги кунимизнинг ҳал қилувчи кучи эканлигини барчамиз яхши билсак-да, бошқаларнинг бундан «унумлироқ фойдаланиши»га қўйиб бераётганимиз ачинарли, албатта. Қўйиб берсанг бошқалар бундан ўз манфаатлари йўлида фойдаланиши тайин. Буни жамиятимизга суқулиб киришга уринаётган «оммавий маданият» мисолида ҳам яққол кўриш мумкин.\nАввалига беозор мушукчадек бўлиб кўриниб, пинжингизга кириб оладиган «оммавий маданият» сизни ўзига тамомила ўргатиб олгандан сўнггина асл мақсадини намоён қила бошлайди. Илк миссияси қалбингизни «бўшатиб», сиз учун азиз ва қадрли бўлган барча нарсаларни сиздан йироқлаштиришга тушади. Шундагина унинг асосий муддаоси очиқ-ошкора намоён бўлади. Унга асир бўлган дил уйингиз ўз анъана ва одатларини ўзга бир ғайритабиий анъаналарга алмашиб қўяётганлигини сезмай ҳам қоласиз. Бугунги миллий эстрада санъатимизнинг айрим бўғинларида ўша ниқобдор «маданият»нинг бармоқ излари қолиб кетмоқда. Буни эстрада хонандаларимизнинг кўп асрлик миллий мусиқа санъатимиз салобатига мос тушмайдиган ирғишлашлари-ю, алмойи-алжойи талаффузларидан ҳам пайқаш мумкин. Келинг, ана шундай қўшиқчи ва уларнинг қўшиқларидан намуналарни бироз мулоҳаза қилиб кўрайлик.\nШоу бизнес оламида «Беном» номи билан танилган гуруҳ йигитларининг «Қанийди сени» деб айтаётган қўшиғи матнига бир қулоқ тутинг-а:\n«Қанийди сени кўрмаганимда , исмингни ҳатто билмаганимда.\nҚанийди бир тун ўйламай ётсам, унутсам сени уйғонганимда...»\n«Шукур» деб куйлаётган «Уммон» гуруҳи эса қўшиқ айтишдан кўра ўз кун тартиби билан мухлисларни таништираётгандек гўё:\n«Уйғонаман эрталаб, яна ҳар кунги ҳолат. Юзимни ювиб, ичаман чой. Кечга қолиш мумкин эмас. Шошилиб кийиниб, яна қайтарилар ўтган бир неча он. Яна ўша автобекат. Ўтираман ўзим ёзган қўшиғим тинглаб. Ҳозир 7:15 да келади бешта қиз, шу бекат тараф...»\nУмидшоҳ ва Сабина ижро сидаги «Умидшоҳдек бўлмайди» хонишини тинглаган ота-оналарнинг ичидан нималар ўтаётганлигини ўзларидан бўлак ҳеч ким билолмаса ҳам керак:\nТенгга тенг деганлардан қочинг, ёмонлардан асранг, писмиқлардан қўрқинг. Юраги паст бўлади, даст бўлади, хар-хар жон беради, хор бўлади вар-вар, кун ўтар. Реп эшитганлар ман учун унар. Қофияни ўйинчоқ...\nБу кечада жой борми? Нега энди бўлмайди? Умидшоҳдек зўр борми? Умидшоҳдек бўлмайди. Бу кечада жой борми? Нега энди бўлмайди? Бу реплардек зўр борми? Бу реплардек бўлмайди?..»\nХўш, бу нима? Миллатга, ўзликка, номусга тош отиш эмасми бу? Нега бу каби алмойи-алжойи айтимчилар урчиб бормоқда? Ҳаваскор хонанда қизимизнинг ўзлари таъкидлаганидек, бу реплардан ҳам баттари бўлмайди. Шу каби ҳиринг-ҳирингларни эшитиб улғайишнинг ўзи шармандалик-ку. Яна шу хонанданинг бир «қўшиғи»га эътибор қаратинг-а:\n«Юртим борку дунёда Ўзбекистон аталур, меҳнатсевар халқи бор юртини қалбдан севган. Боғ-роғларини йўқдир ҳисоби, минг хил рангда гуллар чиқар заминидан, турли-туман, ширин-шакар мевалар униб чиқар тупроғидан...\nЎзбекистон бизнинг ватан, керак эмас ўзгаси,\nЎзбекистон бизнинг ватан, керак эмас бошқаси, бошқаси, бошқаси.\nЎзбекистон она диёр, Ўзбекистон жаннатмакон, Ўзбекистон мустақил юрт, Ўзбекистон, Ўзбекистон!»\nАна энди шоир «бисёр айтилганда рангсиздир калом», деганда нақадар ҳақ эканини билиб олаверинг. Чиндан ҳам сўз қадрини билмаган, юрт қадрини тушунмайди ҳам, тушунтиролмайди ҳам.\nЭсганда танамизга роҳат бағишлайдиган ёқимли шабадани халқимиз ел деб атайди, ўзбек миллий эстрадаси ана шу елдек дилларга сурур бағишлашини ҳам кўпчилигимиз яхши биламиз. Аммо бугунги кунда миллий эстрада ниқоби остида енгил-елпи хиргойи қилиб юрган «санъаткор»ларни бир сўз билан елвизаклар десак янглиш бўлмас. Шуни билиб қўйингки, ел ҳам, елвизак ҳам табиат унсурлари, бироқ қай бири фойдаю, қай биридан заҳмат етишини фарқлай билишимиз лозим. Бугун ўзларини шоҳ санаб олиб, ўзлари ўтирган шохни кесаётган ҳаваскорларимиз шунчалик кўпайиб кетдики, уларнинг қўшиқларидан атрофга зарарли вируслар тарқалиб, ҳавомизни заҳарлаётгандек, назаримда.\nАввало, Шоҳруҳхон ва «Божалар» гуруҳи ижросидаги «Таксидаман» дуэтини тинглаб кўринг, сўнгра фикримга қўшилиш ёки қўшилмасликни ўйлаб кўрарсиз:\n«Дакки-дакки дум, юрак урма, кўнгил беоромда, нозу хиромда, гўзалим келганда. Дакки-дакки дум, юрак урма, хаёл у томонда, жоним омонда, севишим билганда...» «Божалар» гуруҳи: «Хўп-хўп, мана «Дамас»даман. Себзор йўллари таксидаман. Қўлларимда «морожний», ўзим эса «осторожний», теле фонда бақирворма «хўп-хўп». Сансан асалим, шакарим, юрагим, керагим, чаросим, гулнозим, асалим...» Фаррух Комиловнинг «Эксклюзив окей нуқта уз» портали томонидан тақдим этилаётган «Мини-мини» хиргойиси:\n«Оддий сўзлардан қўшиқ ясаб, Ёқимли нолалар билан бўяб, Ҳис-туйғуда басталаб, Айтсам ҳам тушунмайсан...»нинг эса «Эркатош»ини тинглаб кўринг-да: «Ҳей, севгилим, мани, эй тррр, оппо, Юрагимни эзвординг, эй тррр, оппо.\nРози бўлмас экансан, эй тррр, оппо, Обрўйимни тўквординг, эй тррр, оппо.\nЖон-жонимдан ўтди қийноқларинг сани, Жон-жонимга тегди эркалигинг сани.\nЭркатош, эркатош, сани севиб ҳолим вой, Эҳ, кўзларинг нега суздинг?..\nҲаётимни сан буздинг...»\nҲа, одамнинг ўзида озгина ҳамият бўлмаса қийин, бу нарсани ўргатиб ҳам бўлмайди. Мулоҳазаларимга қарши чиқиб, ахир мусиқаси яхши-ку, рақсга тушса бўлади, устига-устак тўйбоп, дегувчиларга қўшиқ фақат куйдан иборат эмаслигини, куй ва сўз ошуфталигидан гўзал қўшиқлар яралишини эслатиб ўтмоқчиман. Яна қўшимча тарзда, биз шеърият мулкида султон бўлган боболарнинг авлодларимиз. Сўз борасида ғариблик бизларга ярашмайди, сўзни беҳурмат қилиш эса, боболар юзига оёқ қўйишдан ўзга нарса эмас, дегим келди. Зеро, билмаслик эмас, билишга интилмаслик айб саналади. Билмаяпсизми, ўзингиздан битта ортиқроқ кўйлак кийиб йиртган санъаткорлардан маслаҳат олинг.\nБугун ўзларини осмондаги юлдузларга қиёслаётган ана шундай айрим «хонанда»лар ижросини бироз диққат билан тингласангиз, аслида улар зар қоғоздан қирқиб олинган юлдузчалардек мўрт эканлиги, бир момақалдироқ гумбурлаб, шаррос ёмғир қуйса, не аҳволга тушишлари билиниб қолади. Тумтароқ сўзлар, кераксиз такрорлар ва аралаш-қуралаш куйлар...\nФонограммани ўзига паноҳ тутиб, жонли ижрони унутаёзган «машҳурлар», энг ачинарлиси, руҳни даволаш қудратига эга мусиқа маданияти бақир-чақирларга алмашишига «ҳисса» қўшаётганини билишармикан?! Ўзлари ёзган «шеър»га ўзларини ва ўзларига ўхшаганларни маҳлиё қилаётган куй ишқибозлари чиндан ҳам ўз халқи ва юртини ўзлари айтганидек сева олишса, аввало халқидан узр сўрашсин, сўнгра санъат деб аталмиш муқаддас саҳнани тарк этиб, элпарварликларини исботлашсин. Ёки шу халқ номига ярашадиган ишнинг этагидан тутишсин. «Оммавий маданият» ниқобини тақиб олган беўхшов ғарб мусиқасига берилиш, келиб чиқиши қамоқхона ва маҳбуслар билан боғланиб кетган реп «санъати»нинг тасвирий таъсирига тушаётганлар бола лигимда ўқиган «Тошбақа ва чаён» эртагини ёдимга солади. Аввалига, ўзини жозибадор қилиб кўрсатиб, сўнггида ўз домига тортиб кетувчи «оммавий маданият»нинг санъатимиз тирқишидан мўралаётганига ҳали кўп бўлгани йўқ. Шундай экан, якдил бўлсак, бир ёқадан бош чиқарсак ўша туйнукни беркитиш мумкин. Ўз-ўзимизни ҳурмат қилсак, ўзгалар илтифотига ўрин ҳам қолмайди. Зотан, давлат раҳбари Шавкат Мирзиёев юқорида айтилган йиғилишда таъкидлаганидек, «Биз яратаётган янги Ўзбекистоннинг мафкураси эзгулик, одамийлик, гуманизм ғояси бўлади. Биз мафкура деганда, аввало, фикр тарбиясини, миллий ва умуминсоний қадриятлар тарбиясини тушунамиз. Улар халқимизнинг неча минг йиллик ҳаётий тушунча ва қадриятларига асосланган».\nЎзЖОКУ сиёсий-ҳуқуқий журналистика йўналиши магистранти


Муса Ерниязов Қорақалпоғистон Республикаси Жўқорғи Кенгеси Раислигига қайта тасдиқланди - Халқ сўзи\nМуса Ерниязов Қорақалпоғистон Республикаси Жўқорғи Кенгеси Раислигига қайта тасдиқланди\n19:29 13 Январь 2020 Сиёсат\nБугун Нукусда Қорақалпоғистон Республикаси Жўқорғи Кенгесининг биринчи сессияси бўлиб ўтди. Унда вазирликлар, ташкилот ва корхоналар, ҳуқуқни муҳофаза қилиш уюшмалари раҳбарлари ва оммавий ахборот воситалари вакиллари иштирок этди.\nСессияда Қорақалпоғистон Республикаси Марказий сайлов комиссияси раиси Е.Джуманазаровнинг ахбороти тингланди.\nТаъкидланганидек, 2019 йилнинг 22 декабри ва 2020 йилнинг 5 январида ўтказилган сайловлар мамлакатимизда демократик давлат, очиқ фуқаролик жамияти қуриш йўлидаги муҳим қадам бўлди. “Янги Ўзбекистон, янги сайловлар” шиори остида бўлиб ўтган сайловларга пухта тайёргарлик кўрилди. Ундаги барча жараёнларни чет эллардан, халқаро ташкилотлардан назоратчилар, сиёсий партияларнинг, оммавий ахборот воситаларининг вакиллари кузатиб борди.\nКун тартибидаги Қорақалпоғистон Республикаси Жўқорғи Кенгесидаги сиёсий партияларнинг фракцияларини рўйхатга олиш тўғрисидаги масала кўрилиб, депутатлар бу бўйича тегишли қарор қабул қилишди.\nШундан сўнг, Қорақалпоғистон Республикаси Жўқорғи Кенгеси Раисини сайлаш тўғрисидаги масала кўриб чиқилди. “Қорақалпоғистон Республикаси Жўқорғи Кенгесининг регламенти тўғрисида”ги Қонунига мувофиқ, сиёсий партиялар фракцияларининг Оқсоқоллар кенгаши тузилди. Ушбу кенгаш томонидан Қорақалпоғистон Республикаси Жўқорғи Кенгеси Раиси лавозимига 63-сонли “Қоракўл” сайлов округидан депутат Ерниязов Муса Тажетдиновичнинг номзоди тавсия этилди.\nЎзбекистон Республикаси Президентининг розилиги билан сессияда 63-сонли “Қоракўл” сайлов округидан депутат Ерниязов Муса Тажетдинович Қорақалпоғистон Республикаси Жўқорғи Кенгеси Раиси этиб сайланди.\nДепутатлар бу бўйича тегишли қарор қабул қилди.\nСессияда Ўзбекистон Республикаси Президентининг маслаҳатчиси Т.Худойберганов иштирок этди.


Ислом Кaримов МДҲ саммитида иштирок этиш учун Минск шаҳрига келди\n14 апрел 2021, Тошкент вақти: 13:52\nЎзбекистон Президенти Ислом Кaримов 9 октябрь куни Мустaқил Дaвлaтлaр Ҳaмдўстлиги Дaвлaт рaҳбaрлaри кенгaшининг нaвбaтдaги мaжлисидa иштирок этиш учун Минск шaҳригa келди. Бу ҳaқдa ЎзA aхборот aгентлиги хaбaр берди.\nПрезидент Кaримов 10 октябрь кунига белгиланган дaвлaт рaҳбaрлaрининг тор доирaдa вa кенгaйтирилгaн тaркибдa ўткaзилaдигaн учрaшувлaридa иштирок этaди.\nСaммит дaвомидa турли масалалар, жумладан, Ҳaмдўстлик минтaқaсидa хaвфсизликни мустaҳкaмлaш, нaркотиклaр нaзорaти, ноқонуний мигрaциягa қaрши курaшдaги ҳaмкорлик муҳокама этилиши ва қатор ҳужжaтлaр имзолaниши кутилмоқдa.\nМинскдаги сaммитдa Укрaинa президенти Петро Порошенкодaн тaшқaри МДҲгa aъзо бaрчa дaвлaт рaҳбaрлaри иштирок этaди.\nАввaлроқ Укрaинa МДҲ тaркибидaн чиқиш ниятини билдиргaн эди.


Тадбиркорлик фаолиятини қўллаб-қувватлаш давлат жамғармасида маблағларини шаклланиши ва самарали ишлатилиши ўрганилди\nТадбиркорлик фаолиятини қўллаб-қувватлаш ...\nЎзбекистон Республикаси Олий Мажлиси Сенати ва Ҳисоб палатасининг иш-режасига мувофиқ, Тадбиркорлик фаолиятини қўллаб-қувватлаш давлат жамғармасида маблағларнинг шаклланиши, самарали ишлатилиши ҳамда юклатилган вазифалар ижроси юзасидан ўрганиш ўтказилди.\nЖамғарма томонидан 2017-2019 йиллар ва жорий йилнинг ўтган даврида 5,3 мингта тадбиркорлик субъектларининг 10,4 трлн сўмлик кредит мажбуриятлари бўйича 3,9 трлн сўмлик кафиллик (гаров таъминоти) берилган.\nХудди шундай, 16 мингта тадбиркорлик субъектларининг 22,3 трлн сўмлик кредитлари бўйича ҳисобланган 2,8 трлн сўмлик фоизларни қоплаб бериш (компенсация) юзасидан шартномалар имзоланиб, 300,2 млрд сўм компенсация тўлаб берилган.\nШу билан бирга, Жамғарма томонидан айрим камчиликларга ҳам йўл қўйилган.\nХусусан, берилган кафилликлар бўйича 6,7 млрд сўм воситачилик ҳақи тадбиркорлик субъектларидан ундирмаганлиги аниқланди.\nБундан ташқари, жамғарма ва тижорат банклари томонидан самарали электрон ахборот алмашинуви ташкил этилмаганлиги, ўзаро ҳисоб-китобларда камчиликларга йўл қўйилганлиги ҳисобига Жамғармадан 1,2 млрд сўм ортиқча маблағлар сарфланган.\nЖамғарма Низомига мувофиқ, Марказий банк ҳар чоракда камида бир марта компенсация ва кафилликлар ҳисоб-китоблари ишончлилигини жойига чиқиб ўрганиши белгиланган.\nАмалда, 2018-2020 йилларда Марказий банк томонидан ўрганишлар ўтказилмаган.\nЎзбекистон Республикаси Президентининг 2019 йил 30 декабрдаги ПҚ-4555-сон қарорига асосан 2020 йил 1 январдан бошлаб Жамғарма маблағлари ҳисоби тўлиқ ягона ғазна ҳисобварағида юритилмаган.\nЖумладан, 90,3 млрд сўм маблағлар ягона ғазна ҳисобварағига ўтказилмасдан сарфланган.\nЖамғарма фаолиятида аниқланган камчиликларни бартараф қилиш ва келгусида олдини олиш мақсадида Ўзбекистон Республикаси Иқтисодий тараққиёт ва камбағалликни қисқартириш вазирлиги, Молия вазирлиги ҳамда Марказий банкига тегишли кўрсатмалар юборилди.\nШунингдек, аниқланган ҳолатларга ҳуқуқий баҳо бериш учун материаллар прокуратура органларига тақдим этилди.


Сиз бу ердасиз: Бош сахифа / Мамлакат хабарлари / Президент пойтахтдаги ижтимоий объектлар билан танишмоқда\nДан Админ, Мамлакат хабарлари 2017-12-26 25\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари, янги лойиҳалар билан танишиш, халқ билан мулоқот қилиш мақсадида Тошкент шаҳридаги бир қатор ижтимоий объектларга ташриф буюрди.\nДавлатимиз раҳбари дастлаб, Ўзбекистон ёзувчилар уюшмасининг Алишер Навоий номидаги Ўзбекистон Миллий боғи ҳудудида бунёд этилган янги биноси қурилиши ва Адиблар хиёбонида амалга оширилаётган ишлар билан танишди.\nМаълумки, давлатимиз раҳбари 2017 йилнинг июнь ойида бу ерга ташриф буюриб, қурилиш ва ободонлаштириш билан боғлиқ топшириқлар берган эди. Ўтган 6 ой давомида 9,6 гектардан иборат майдонда улкан ишлар амалга оширилди. Ўзбекистон ёзувчилар уюшмасининг янги биноси қад ростлади. Бино икки қаватдан иборат бўлиб, унинг биринчи қаватига “Жаҳон адабиёти”, “Шарқ юлдузи”, “Ёшлик” журналлари таҳририятлари ҳамда “Ижод” жамоатчилик фонди жойлашади. Бинода 150 ўринлик фаоллар зали ҳам мавжуд бўлиб, у ижодий кечалар, бадиий муҳокамаларни шу ернинг ўзида ўтказиш имконини беради. Бинонинг иккинчи қаватида Ёзувчилар уюшмаси жойлашади. Унинг ҳузурида бой кутубхона ҳам ташкил этилади.\nДавлатимиз раҳбари Уюшма мақомини кўтариш, уни халқимиз маънавиятини юксалтиришга таъсир кўрсатадиган муассасага айлантириш зарурлигини таъкидлади. Навоий бобомиз доимо ҳаммани эзгуликка чорлаган, бугунги адабиётимиз, адибларимиз ҳам одамларни мустақилликни мустаҳкамлашга, бунёдкорлик ва саховатга, ёшларни ватанпарварликка даъват қилиши керак. Зиёли инсон, ижодкор ҳамиша халқ камолини ўйлайди. Бинобарин, юртимизда ижодкорлар қанча кўпайса, жамиятимиз учун шунча фойдали бўлади.\nПрезидент Шавкат Мирзиёев юртимизни, тарихимиз ва бугунимизни, бой меросимизни дунёга тараннум қиладиган адиблар учун ижод шароитини янада яхшилаш, хусусан, Уюшма ҳовлисини кишини илҳомлантирадиган гўзал гулзорга айлантириш юзасидан кўрсатмалар берди. Адиблар хиёбонида ҳар куни машҳур шоирларимизнинг шеърлари янграб туриши керак.\nДавлатимиз раҳбарининг топшириғига биноан Уюшманинг кутубхонаси Алишер Навоий номидаги Миллий кутубхона билан боғланади, ижодкорлар унинг бой китоб фондидан шу ердан туриб бемалол фойдалана олади.\nПрезидент Шавкат Мирзиёев уюшманинг маънавий-маърифий аҳамиятини янада юксалтириш учун бу ерда очилган Адабиёт музейи янада бойитиш концепциясини ишлаб чиқиш ва амалга ошириш мақсадга мувофиқ эканини таъкидлади.


Ёшлар фаолиятдан розими? — Ishonch Gazetasi\nЯнги иш фаолиятини бошлаган ёшлар касаба уюшмалари ҳақида тўлиқ тасаввурга эгами? Жамоа шартномасида белгиланган имтиёзлардан фойдалана оляптими? Умуман, ёшлар касаба уюшмаларидан розими? Улар ушбу жамоат ташкилотини қай даражада суянчиқ деб билади?\nТаълим, фан ва маданият ходимлари касаба уюшмаси Урганч шаҳар кенгаши тасарруфдаги таълим муассаларида фаолият юритаётган ёшлар етакчилари ўртасида ташкил қилган «Ёшлар ҳаётида касаба уюшмаларининг ўрни» мавзусидаги онлайн танлов шу ва бошқа саволларга жавоб топишда муҳим аҳамиятга эга бўлди. Барча ёшлар етакчилари ушбу танловда иштирок этиш истагини билдирдилар\nТанлов шартларига кўра, қатнашчилар меҳнат жамоаси, бошланғич касаба уюшма қўмитаси, иш берувчининг касаба уюшма ташкилоти фаолиятига яратган шароитлари, жамоа шартномаларида ёшлар учун қўшимча имтиёзлар ва кафолатлардан ҳамкасблари қандай фойдаланаётгани ҳақида «Менинг ҳаётимда касаба уюшмаларининг роли» мавзусида видеоэссэ тақдим қилди.\n– Мен меҳнат шартномасига имзо чекаётган чоғимдаёқ касаба уюшмасининг нақадар нуфузли ташкилот эканини ҳис қилганман, – дейди Урганч шаҳридаги 29-умумтаълим мактаби ёшлар етакчиси Юлдуз Ортиқова. – Бошланғич касаба уюшма қўмитаси аралашуви билан синовларсиз ишга қабул қилинганман. Мактабимизда ишлаётган 93 нафар ходимнинг 23 нафари ёшлар бўлиб, жамоа шартномасидаги имтиёзлардан тўлиқ фойдаланиб келяпмиз. Ходимларнинг ишлаши ва дам олиши учун муносиб шароит яратилган. 3 ёшгача фарзанди бор ёш оналар имтиёздан фойдаланмоқда. Касаба уюшмалари ташкил қилган спорт мусобақаларида фаол иштирок этамиз. «Энг фаол ёш иш берувчи» танловида мактабимиз директори ғолиб чиққани барча ёшларга рағбат бўлган эди. Касаба уюшма ташкилоти карантин шароитида ҳам ходимларнинг манфаатларини янада кучлироқ ҳимоя қилганидан мамнунмиз.\nЮлдуз Ортиқова тақдим қилган видеоэссе биринчи ўринга лойиқ, деб топилган бўлса, иккинчи ўринни 12-умумтаълим мактаби ёшлар етакчиси Дилдора Рўзметова, учинчи ўринни 23-умутаълим мактаби ёшлар етакчиси Жуманазар Комилов эгаллади.\nҒолиблар ва иштирокчилар шаҳар кенгашининг қимматбаҳо совғалар билан тақдирланди.


Дам олиш куни Ўзбекистонда ёғингарчилик кутилмайди\n07.09.2019 18:17 0 1200\nРеспублика Гидрометеорология маркази 8 сентябрь куни Ўзбекистонда кузатиладиган об-ҳаво маълумотини эълон қилди.\nТошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Кечаси 12-14, кундузи 24-26 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Кечаси 10-15, кундузи 20-25 даража иссиқ бўлади.\nБухоро ва Навоий вилоятларида ҳам ёғингарчилик бўлмайди. Ғарбдан секундига 7-12 метр тезликда шамол эсади. Кечаси 15-20, кундузи 27-32 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Ғарбдан секундига 10-15 метр тезликда шамол эсади. Кечаси 10-15, кундузи 20-25 даража иссиқ бўлади.\nҚашқадарё ва Сурхондарё вилоятларида ёғингарчилик бўлмайди. Ғарбдан секундига 5-10 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 13-18, кундузи 28 -33 даража иссиқ бўлади.\nАндижон, Наманган ва Фарғона вилоятларида ҳаво баъзи жойларда ўзгариб туради, ёғингарчилик бўлмайди. Ғарбдан секундига 5-10 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 12-17, кундузи 23-28 даража иссиқ бўлади.\nСиёсат 19/02, 23:45\nСиёсат 19/02, 22:40


Сўзоқ туманида туячилик ривожланмоқда\nЖорий йил аввалида вилоят ҳокими Ўмирзақ Шўкеев туман раҳбарига туя бошини кўпайтириб, унинг сутини вилоят марказидаги қайта ишловчи корхонага ўтказиш вазифасини топширган эди.\nШу мақсадда туман чорвадорлари 2000 бош туя харид қилишди. Йирик-майда туячилик хўжаликларини бирлаштириб, зотдор чорва сонини кўпайтириш, сут қабул қилиш бекатларини ташкил этиш йўлга қўйилди. Тегишли бўлимлар ва муассасалар вакиллари қишлоқ округларида чорвадорлар билан учрашиб, семинарлар ўтказишди, тушунтириш ишлари юритилди.\nТуманга хизмат сафари чоғида минтақа раҳбари туячилик билан шуғулланаётган хўжаликлар фаолияти билан танишди.\n“Бағдат” деҳқон хўжалиги қошида туя сутини қабул қилиш бекатлари ишга туширилиб, бошқа хўжаликлар билан ҳамкорликдаҳафтасига 2 тонна туя сутини қайта ишлаб, ўтказмоқда. Бу хўжалик баҳор ойларида «Golden Саmel Group LTD» МЧБга 256 тонна туя сути ўтказганди.\nШунингдек, вилоят раҳбари «Қанжарбек» деҳқон хўжалиги фаолияти билан танишди.\nБу хўжаликда 110 бош қорамол, 1150 бош қўй ва юздан зиёд йилқи мавжуд.\nТуманда жами 40 минг бош қорамол ва 341 минг бош қўй, 14 минг бош туя, 25 мингга яқин парранда бор. Ўтган 8 ойда туманда 7 546,1 тонна гўшт, 11 321,6 тонна сут ва 2 129,7 минг дона тухум етиштирилди.\nВилоят минтақавий коммуникациялар хизмати, 2020-10-17, 02:31 187\nУниверситетнинг бош лизенцияси қайтарилди 106\nМуҳтож оилаларга – янги уйлар 217\nСўзоқ туманида туячилик ривожланмоқда 187\n''Карвон сарой'' мартда очилади 195\nОйига – 500та жиҳоз 166\nОлмазорлар кенгаймоқда 187\nЁш тадбиркорлар сафи кенгаймоқда 228\nЎзлаштирилмаган ер қайтариб олинади 173


Ўзбекистон Республикаси Бош прокуратурасининг «Huquq» газетаси таҳририяти бош муҳаррири.\nСалмоғи тарихидан аён\nҚарийб бир асрлик ҳаёт йўли. Мамлакатимизда бундай салмоқли фаолият юритаётган нашрлар саноқли. “Postda-На посту” газетаси шулардан бири.\nХалқимиз орасидан мазкур нашрни билмайдиганларни топиш қийин. Ўзим уни мактаб давримдан биламан. Жиноятчиликка қарши кураш, ўқув машқлари ва форма кийган акалар ҳақидаги материал ҳамда фотолавҳалар қизиқарли ва завқли туюларди, ўшанда.\nБугун муносабат ўзгача. Мазкур нашрнинг мақсади ва вазифаси муҳимлигини англаш осон. Газета жамиятда ҳуқуқий билимни ошириш, жиноятчиликка қарши кураш ва унинг олдини олиш мақсадида ғайрат қилаётган матбуотдир. Соҳа учун муҳим, доимгидай қизиқарли ва ўқувчилари сони ошиб бораётган газетанинг чоп этиб келинаётганига деярли бир аср бўлибди. Аниқроғи, 90 йил.\nМушоҳада қилсак, аср мобайнида нашрга эҳтиёж, қизиқиш бор, уни мутолаа қилиш анъанага айланиб бўлган. Ибратланса арзигулик тажриба. Дарҳақиқат, “Postda-На посту” газетасида анъана, қадрият ва улкан тажриба бор.\nСир эмас, бугун барча соҳалар сингари матбуот ҳам катта ўзгаришларга юз тутган. Соҳада янгиликлар кўп. Янгича усул, янгича ёндашув, янгича фикр ва мулоҳаза... Миллий ОАВ маконида “Postda-На посту” каби салмоқли газетанинг борлиги жудаям аҳамиятли ва зарур.\nГазета бугун ҳам саҳифаларида долзарбликни, холислик ва теранликни мустаҳкам ушлаб турибди. Шакл ва сифат жиҳатидан газета замонга мутлақ мос. Сиёсий жараёнларнинг доимий иштирокчиси ва ёритгувчиси сифатида ўзининг мустаҳкам позициясига эга. Забардаст нашр!\nУмид қиламанки, ижод йўлида “Postda-На посту” билан туташ манзилларимиз кўпаяди. Ўзаро манфаатли лойиҳалар амалга оширилади.\n“Postda-На посту” газетаси таҳририятига 90 йиллик сана муборак бўлсин. Нашрнинг серғайрат ходимларига мустаҳкам соғлиқ ва хотиржамлик тилаймиз. Газета фахрийларини эътироф этамиз.\nМуассисни, ижодий жамоани яна бир бор жамоамиз номидан қутлайман. Юрт равнақи йўлида қилаётган ишларингизнинг самараси зиёда бўлсин!


Ўзбекистон Президентининг 2021 йил 2 апрелдаги «Обод қишлоқ» ва «Обод маҳалла» дастурларини амалга ошириш бўйича қўшимча чора-тадбирлар тўғрисида”ги 5048-сонли қарори ижроси ва 2021 йилда Хива шаҳрида ўтказилган халқаро маданият форумига тайёргарлик кўриш доирасида туризм ва унга ёндош инфратузилмаларни ривожлантириш бўйича 99 объектда 192,0 млрд.сўмлик ишлар амалга оширилиб, Хива шаҳрининг тарихий кўриниши сақланган ҳолда замонавий қиёфаси тубдан ўзгарди.\nБирлашган миллатлар ташкилотининг Бутунжаҳон туризм ташкилоти (УНВТО) 2023 йилда Самарқанд шаҳрида ўтказиладиган бўлди. Ўзбекистон Республикаси Бош вазир ўринбосари, Туризм ва спорт вазири Азиз Абдуҳакимов айни дамда Испаниянинг Мадрид шаҳрида ўтаётган УНВТЎнинг 24 сессияси доирасидаги овоз бериш жараёни натижаларига кўра шу ҳақда маълум қилди.\nТошкент шаҳрида «Metris Ventures» (MJ Group компанияси) va «Hyatt International» компаниялари ўртасида Бухоро шаҳрида 5 юлдузли «Hyatt Regency» бренд меҳмонхонасини ташкил этишга доир шартномани имзолаш маросими ҳамда матбуот анжумани ўтказилди.\n28 сентябрь куни Ўзбекистон Республикаси Бош вазир ўринбосари, UNESCO масалалари бўйича Миллий комиссия раиси Азиз Абдуҳакимов UNESCO Бош директори Одри Азуле билан бирга Халқаро ахборотдан эркин умумфойдаланиш куни (ХАУФК)ни нишонлашга бағишланган юқори даражали онлайн-муҳокамада иштирок этди.\n“Боғи эрам” дам олиш масканининг Мастер-класс марказида ўтказилган маҳорат дарсида польшалик туристлар ўзбек миллий таомларидан ош, шўрва, сомса ва турли салатларни маромига етказиб тайёрлаш жараёнида бевосита иштирок этишди. Тадбир давомида меҳмонлар ўзбек таомномаси ҳақида тўлиқ маълумот олишди ҳамда масаллиқларни танлаш, тайёрлаш, умуман пазандалик санъати бўйича етарли билим ва кўникмага эга бўлишди.\nХивада замонавий “Erkin Palace” меҳмонхонаси фойдаланишга топширилди\nИншоот 70 ўринли бўлиб, 35 хонадан иборат. Темир йўл вокзали ёнида бунёд этилган меҳмонхона ўзида миллий меъморчилик анъаналарини акс эттириб, жаҳон андозалари даражасида жиҳозланган. Меҳмонхонага замонавий иситиш ва совутиш тизимлари ўрнатилган.\nЖиззах вилояти туристик салоҳияти юқори вилоятлардан бири сифатида сайёҳликнинг ноанънавий турлари – экотуризм, агротуризм, тиббий туризм ривожланаётган ҳудудларидан бири ҳисобланади. Ушбу йўналишдаги туризм имкониятларини ошириш, сайёҳларни кенг жалб этиш, соҳада инновацион ғояларни амалга ошириш ҳамда барча турдаги зарурий хизматларни кўрсатиш каби муҳим вазифалар соҳа фаолиятини ривожлантиришни тақозо этади. Айниқса, сайёҳларнинг туризм борасидаги хабардорлигини оширишда ахборот марказларининг алоҳида ўрни мавжуд.


Россия Наманганда картошка уруғчилиги бўйича йирик марказни ишга туширмоқчи - Darakchi\nРоссия Наманганда картошка уруғчилиги бўйича йирик марказни ишга туширмоқчи\nИҚТИСОДИЁТ 13.12.2019, 20:03\nТеглар: Россия, Наманган\nНаманганда бугунги кунда тўқимачилик соҳасида 1600 дан ортиқ корхоналар фаолият олиб бормоқда. Уларнинг ўндан ортиғи бренд даражасига чиққан ва ўз маҳсулотлари Европанинг Англия, Италия, Германия каби мамлакатларига экспорт қилмоқда. Машинасозлик соҳасида ҳам йирик лойиҳалар амалга оширилмоқда. Мева-сабзавот етиштириш, боғдорчилик бўйиича ҳам тизимли юқори натижаларга эришилмоқда.\nЯқинда Наманган вилояти ҳокимининг биринчи ўринбосари Аюбхон Камолов Россия Федерацияси Томск тумани раҳбари Александр Терешенко билан учрашув ўтказди.\nМаълум бўлишича Наманган ва Томск вилоятлари раҳбарлари 1990 йилда ўзаро ҳамкорлик меморандумини имзолашган экан. Томск тумани раҳбари Александр Терешенконинг айтишича Томскда кўплаб ўзбек тадбиркорлари фаолият юритишади. Улар ўзларининг ҳалоллиги билан маҳаллий аҳоли ишончини қозонган. Томск тумани ҳудудида йирик агрофирмалар ҳам жойлашган. Терешко картошка етиштириш бўйича ўзаро ҳамкорликни йўлга қўйишни таклиф қилди.\nУнинг айтиб ўтганидек бизнинг аҳолимиз ўрастида картошка исетъмолига талаб юқори. Шу ва бошқа қулайлик томонларини ўрганиб ҳар иккала томон 2020 йилда картошка уруғчилиги бўйича йирик марказни ишга тушириб аграр соҳада ҳамкорлик қилишга келишиб олишди.\nУчрашув чоғида ўрмон ресурслари, ёғоч маҳсулотлари етказиб бериш бўйича имкониятлар ҳам муҳокама қилинди. Томск делегацияси вакиллари учрашувдан сўнг вилоятдаги ишлаб чиқариш, хизмат кўрсатиш субъектлари фаолияти билан танишдилар. Уларга истиқболдаги ҳамкорлик лойиҳалари бўйича батафсил маълумотлар тақдим этилди.


Жиззахлик журналистлар учун Зоминнинг қўриқланадиган ҳудудларига пресс-тур ташкил қилинди » Мирзачўл тумани ҳокимлиги расмий сайти\nИюль 2021 (104)\nИюнь 2021 (96)\nМирзачўл тумани ҳокимлиги » Янгиликлар » Жиззахлик журналистлар учун Зоминнинг қўриқланадиган ҳудудларига пресс-тур ташкил қилинди\nЖиззахлик журналистлар учун Зоминнинг қўриқланадиган ҳудудларига пресс-тур ташкил қилинди\n09 июнь 2021 йил\nҲар йили 5 июнь санасида ўтказиладиган Бутунжаҳон атроф муҳит куни бутун дунё жамияти эътиборини атроф муҳитни муҳофаза қилиш масалаларига жалб қилишдан иборат.\nШу туфайли ҳар йили республикамизда ҳам атроф муҳит куни кенг миқёсда ўтказилиб, асосий эътибор табиат ва экологик муаммоларнинг олдини олиш ва уларни бартараф этиш масалаларига қаратилади. Жиззах вилоят экология ва атроф муҳитни муҳофаза қилиш бошқармаси мазкур санани вилоятнинг биологик хилма-хиллигини асраш, фауна ва флоранинг камёб, йўқолиб бораётган турларини асраб қолиш ишларига кенг жамоатчилик эътиборини қаратишга бағишлади.\n5 июнь-Бутунжаҳон атроф муҳитни муҳофаза қилиш куни муносабати билан Жиззах вилоят Экология ва атроф муҳитни муҳофаза қилиш бошқармаси томонидан ташкил этилган “Зомин – табиат гавҳари” деб номланган пресс-тур иштирокчилари Зомин Миллий табиат боғи, Зомин давлат қўриқхонаси ва Зомин ўрмон хўжалиги ҳудудларининг бетакрор табиати, бой фауна ва флораси билан танишиш мақсадида йўлга чиқдилар.\nЖиззах вилояти марказидан Зомин табиат миллий боғигача бўлган масофа қарийб 100 км.ни ташкил этади. Миллий табиат боғига кириб борар экансиз, бир зумда тоғнинг гиёҳлар ифорига туйинган оби-ҳавоси димоғингизга урилади. Йўл четида яшнаб турган турли хилдаги шифобахш ўсимликлар инсоннинг баҳру дилини очади.\nКичик довон, Зомин сув омборидан ўтишингиз билан дарахтли тоғ ландшафти бошланади. Юқорига кўтарилишингиз билан дарахтзорлар қуюқлашиб, сойлар кенгая бошлайди. Миллий боғ ҳудудига киришингиз билан арчазорлар бошланади. Арчазорлар денгиз сатҳидан 2000 метр баландликда анча зич жойлашган. Йўл бўйи арчазор ва қарағайзорларнинг яшил манзарасига мафтун бўлиб кетасиз. Бу ерларни бекорга Швейцарияга менгзашмайди.\nПресс-тур иштирокчилари ва журналистлар Зомин миллий табиат боғидаги Суффа, Шербулоқ, Бобоёнғоқ, Шаршара, Ўриклисой, Арча экотуристик маршрутларига сайр уюштирдилар. Бобоёнғоқ Зомин миллий боғи ҳудудида жойлашган. Бу қадимий ёнғоқ дарахтининг тахминий ёши 700 йил, баландлиги 20 метрдир. Маҳаллий аҳоли вакиллари бу ердаги қалин дарахтзор орасида дам олишади. Маълумот ўрнида айтиш жоизки, Зомин шаҳри марказидан Зомин миллий табиат боғигача 25 км, Суффа халқаро астрономия обсерваториясигача 56 км.ни ташкил этади. Зомин миллий боғи 1976 йил 8 сентябрда ташкил қилинган. Майдони 24110 гектар, ундан 12130 гектари ўрмон билан қопланган.\nЗомин шаршарасини кўпчилик эшитган бўлса керак. Шаршарагача сўқмоққа тошдан кенг зинаорқали чиқилади. Ҳудуд тоза сақланган. Бу ер тоғ дарасида жойлашган бўлиб, мажмуа ўртасидан сой оққан, иккита шаршара суви ҳам сойга қўшилади. Агар бу иккита шаршара юқорисига яхшилаб қаралса, сув махсус қувур билан келтирилганини сезиш мумкин. Айтишларича, табиий шаршара булардан бироз узоқда, ичкарида бўлиб, у ерга бориш бироз мушкул бўлгани учун шаршаранинг суви қувурлар билан тортилиб, йўл ёқасига олиб келинган.\nЙўл бўйидаги кейинги маршрут Шербулоқ чашмаси бўлиб, булоқ атрофи тошдан чиройли услубда безатилган. Тоғ булоқларидан бир нечтасининг қўшилишидан юзага келган булоқ суви муздай бўлиб, ёз кунларида чанқоқни қондириш учун айни муддао. Маҳаллий аҳоли вакилларидан бирининг айтишича, булоқ авваллари суви совуқ бўлгани учун “Музбулоқ” деб аталган. Кейинчалик ҳомийлар маблағи билан бу ер ободонлаштирилиб, 4-5 та булоқ суви йиғиладиган қудуқ қилинган. Қудуқда йиғилган сув пастга алоҳида қувур билан туширилган. Пастдаги жўмрак бронза шер оғзига ўрнатилгани учун булоқнинг номи “Шербулоқ” бўлиб кетган.\nСуффа деб номланадиган жой арчазорлар орасида жойлашган. Денгиз сатҳидан 2440 метр баландликдаги бу ерда текисроқ майдонни эгаллаган. Рўпарадан Туркистон тизмасининг ҳали қор эримаган чўққилари кўриниб турибди. Бу ҳудудда пост ўрнатилган бўлиб, табиий ҳудуд муҳофаза қилинади. Бу ерда арчанинг зарафшон (қора арча), совур-арча ва туркистон арчалари турлари тарқалган. Боғда мана шундай кекса арчаларнинг бир нечтаси аниқланган.\nЗомин давлат қўриқхонаси ноёб арчазорларни ва арчазорлардаги ҳайвонот дунёсининг табиий ҳолда сақланишини таъминлаш мақсадида 1928 йилда Туркистон тоғ тизмасида Зомин тоғ арчазорлари давлат қўриқхонаси ташкил этилди. Ҳудуди 26 840 гектарни ташкил этади. Мазкур қўриқхона эски қўриқхоналардан бири. Ҳудудда уч турдаги қора, ўрик ва савр арчалари мавжуд. Бу ерда 1216 турга яқин юксак ўсимликлар ўсади. Уларнинг 21 тури Ўзбекистон Республикаси «Қизил китоби»га киритилган.\nҚўнғир айиқ ва Туркистон силовсини Халқаро табиатни муҳофаза қилиш Иттифоқининг “Қизил Китоби”га киритилган. Ўзбекистон Республикасининг “Қизил Китоби”га қўнғир айиқ, Туркистон силовсини, тоғ эчкиси, тасқара, қора лайлак, болтаютар, бургут, кичик бургут, итолғи, оқбошли қумой, маллабош лочинлар киритилган. Арчали кенгликлар қушларга бой, сут эмизувчилардан бу ерда бўри, тўнғиз, қуён, оддий кўрсичқонлар доимий яшайди. Юқори тоғликлар, арча зонасида айиқларни, болалари билан учратиш мумкин.\nПресс-тур иштирокчилари Зомин давлат қўрихонасида олиб борилаётган илмий ишлар билан ҳам танишдилар. Табиат қўйнида илмий ходимлар билан ўтказилган давра суҳбатида табиатнинг ноёб ва йўқолиб кетиш хавфи остида турган ўсимлик ва ҳайвонот дунёсини муҳофаза қилиш, уларнинг асраб авайлаш ва келажак авлодга безавол қолдириш борасида кенг жамаотчиликни жалб қилиш масалаларига ҳам тўхталиб ўтишди.\nЖиззах вилоят Экология бошқармаси Ахборот хизмати\n04 декабрь 2021 йил\nМИРЗАЧЎЛДА СОҒЛОМ ҲАЁТ УЧУН 5000 ҚАДАМ\n01 декабрь 2021 йил\n"Инсон қадри учун" ёшлар акцияси


Қарзни ўз вақтида узмаслик – гуноҳ. — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nҚарзни ўз вақтида узмаслик – гуноҳ.\nҲар бир давлат ўз фуқароларнинг яхши еб-ичиб ҳаёт кечиришлари учун барча шароитларини яхшилаш ва хафсизликларини таъминлаш йўлида ҳаракат қилади ва қайғуради. Дунёда иқтисодий инқироз бўлиб турган даврда бундай савобли ишларни амалга ошириш ўз-ўзидан бўлмайди. Албатта, бунга куч-ғайрат ва шижоат талаб этилади. Шу юртнинг фарзандиман деб билган ҳар бир инсон бу шарафли ишга ўз ҳиссасини қўшиши лозим бўлади.\nАфсуски, баъзи инсонлар буни тўғри тушунмасликлари туфайли, қанча меҳнатлар эвазига Аллоҳ таоло томонидан берилган неъматлардан фойдаланиш пайтида исрофгарчиликка йўл қўймоқдалар.\nИсрофгарчиликни ҳар жабҳада — еб-ичишда, тўй ва диний маросимларда, газ, элекр қуввати, ичимлик сувидан фойдаланишда кўришимиз мумкин. Аллоҳ таоло Қуръони Каримда: “…Еб-ичинг ва исроф қилманг. Чунки, У исроф қилувчиларни севмас”, деган.(Аъроф сураси, 31-ояти). Пайғамбаримиз соллаллоҳу алайҳи ва саллам ҳадисларнинг бирида “Ҳар қандай исроф ҳаромдир” (Имом Суютий, ал-жоме ал-кабир), деб исроф қилишдан қайтарганлар.\nДемак банда қиёмат кунида барча қилган амалларига жавоб берганидек, ҳар бир қилинган исрофи учун ҳам жавоб беради. Исрофгарларга Аллоҳ таоло хитоб қилиб: “…Исрофгарчиликка мутлақо йўл қўйма. Албатта, исрофчилар шайтонларнинг биродарлари бўлганлар. Шайтон эса, Роббига ўта ношукр бўлгандир” (Исро сураси, 26-27-ояти), деб қиёматда ким билан бирга бўлишга ишора қилинмоқда. Шунинг учун, халқимиз: “Нимани хор қилсанг, шунга зор бўласан”, деган нақлга амал қилган ҳолда, Аллоҳ таоло бизга ва халқимизга берган неъматларидан маҳрум бўлмасдан олдин, барча исрофгарчиликларга чек қўйишимиз лозим бўлади.\nХалқимиз ичида учрайдиган яна бир иллат бор, бу — газ, электр қуввати, ичимлик сувларидан истеъмол қилиб, тўловларни тўлаш пайтида ҳар хил эгри йўллар билан ўғирлаш ва ҳақини тўламасликка ҳаракат қилишдир. Ўғирлик нимани ўғирлашдан қатъий назар ўғирликдир, у одамларнинг мулкими ёки давлатнинг мулкими бари бир ўғирликдир ва бу улкан гуноҳдир.\nМуқаддас Ислом динида ўғирлик ширкдан кейин иккинчи ўриндаги улкан гуноҳ ҳисобланади ва бу пасткашликка етакловчи иллатдир. Пайғамбаримиз соллаллоҳу алайҳи ва саллам: “Аллоҳга ширк келтирмайман, ўғирлик ва зино қилмайман, деб менга байъат (қасамёд) қилинглар”, деганлар.(Нурул-яқин). Ҳамда у зот соллаллоҳу алайҳи ва салламдан ўғирлик нафақат улкан гуноҳ балки, инсон ўғирлик пайти имондан ажраб, диндан чиқиши ривоят қилинган. Ҳадисларининг бирида: “Ўғрилик қилаётганда имондан ажрайди”, дейилган. (Имом Муслим ривояти).\nШунингдек, истеъмол қилган нарсаларнинг ҳақини тўламаслик ҳам ўғирлик ҳисобланиб, зулм ва омонатга хиёнатдир. Фуқаро ким бўлишдан қатъи назар одамлардан ёки банклардан қарз (кредит) олиб, тўрли баҳоналар билан ўз вақтида тўламаса булар ҳам қарздор киши ҳисобланадилар.\nКоммунал тўловларни тўламаган кишилар ёки одамлардан ва банклардан қарз (кредит) олиб вақтида қайтармаган кишилар улкан гуноҳ қилганлардан ташқари мамлакат иқтисодиётига ва уни ишлаб чиқарувчиларга моддий зарар етказган бўладилар, бу эса зулмдир.\nЗулм қилувчиларга Аллоҳ таоло шундай хитоб қилган: “Исломга даъват қилиниб турганида Аллоҳга нисбатан ёлғон тўқиган кимсадан ҳам золимроқ киши борми? Ҳолбуки, Аллоҳ золимларни ҳидоятга солмас”.(Софф сураси, 7-ояти).\nОмонатга хиёнат қилиш хусусда Аллоҳ таоло Қуръони Каримда: “Эй имон келтирганлар! Бир-бирларингизнинг молларингизни ботил (ноҳақ) йўл билан еманг…”, деб амр қилган.\nАрзимаган нарсаларнинг орқасида қанча гуноҳлар бор экан. Демак, ҳар бир қарздор ўз қарзини вақтида тўласин, шунда вақти келганда охират ҳисоб-китобидан омон қолади.\nКўп маротаба гувоҳ бўлганингиздек, имом жанозани ўқишдан олдин майит эгасидан унинг қарзлари бор ёки йўқлигини сўрайди, унинг қилган ибодатларини сўрамайди. Чунки Имом Суютий “Ал-жоме ал-кабир” китобида ушбу ҳадисни келтирган: “Майитнинг қарзи узилмагунча қабрда кишанланган ҳолатда ётади”,\nҚарзларни ўз вақтида адо этишлик ҳамма учун ҳам фарз, ҳам қарздир.\nСирдарё тумани бош имоми-хатиби\nХайр- эҳсон фазилатлари


Тошкент марказидаги замонавий турар-жой комплексида яшашни истайсизми?\n09:00 / 14.03.2020\nФото: Darkhan Avenue\nУй харид қилаётганда эътибор бериш керак бўлган асосий талаблар – унинг қулай жойлашуви, қўшимча қулайликлари ҳамда сифатли қурилиш материалларидан фойдаланиб барпо этилишидир.\nШаҳримиз марказидан қурилаётган Darkhan Avenue – шоҳона турар-жой мажмуи бўлиб, у юқорида қайд этилган талабларнинг барига жавоб бера олади. Мажмуанинг атрофи ям-яшил табиат ва ўсимликларга бой бўлиб, бетакрор манзара сақлаб қолинган.\nКун давомида банд бўлувчи ишбилармон кишилар учун янги пентхаус муносиб маскан ҳисобланади. Сиз бу ердан истаган манзилга тез ва осон етиб олишингиз мумкин. Уйнинг ёнида ҳаракатланувчи транспорт воситалари ҳам серқатнов бўлиб, ишга ёки ўқишга кеч қолмайсиз. Шунингдек, супермаркет, дорихона, касалхона, мактаблар ҳам мажмуага яқин ерда жойлашган.\nDarkhan Avenue замонавий оилалар яшаши учун зарур бўлган барча қулайликларни ўзида мужассам этган:\nер ости ва ер усти автомобиллар тураргоҳи\nзамонавий болалар боғчаси\n24 соат давомидаги видеокузатув\nхавфсиз болалар майдони\nDarkhan Avenue’да ҳар бир хонадон дизайни ва қулайликлари пухта ўйлаб чиқилган. Йил давомида тўхтовсиз ишлайдиган терморегуляция туфайли хонадонда об-ҳаво шароитларига мос равишда мўътадил микроиқлимни яратиш мумкин. Бу ерда 56м2дан 400м2гача бўлган майдондаги хонадонларни харид қилиш мумкин.\nDarkhon Avenue – сизнинг имкониятингиз ва хоҳишингиздан келиб чиққан ҳолда қулай тўлов турларини ҳам таклиф этади:\n100% тўлов амалга оширилса, 20% чегирма совға қилинади;\n50% тўлов амалга оширилса, 10% чегирмага эга бўласиз.\nПойтахтнинг нуфузли туманларидан бирида янги хонадон эгаси бўлиб, тўлақонли ҳаётдан завқ олиб яшанг.\nТелефон: +99871 2000608\n11:00 / 02.10.2020\nDarkhan Avenue харидорлар учун супер акцияга старт берди\n15:00 / 21.10.2019


"Челси" бир футболчисини иккита ўйинчига алмаштиради\n26 ноябрь, 2016, 20:37\n"Челси" бош мураббийи Антонио Конте ўзига керак бўлмаган ҳужумчини иккита фойдали ўйинчига алмаштиришга қарор қилди.\nКонте Италия чемпионатида ўзига маъқул келган футболчиларни секин-аста Англияга кўчириб олиб келмоқда. Бу гал италиялик мутахассис "Фиорентина"да тўп сураётган ҳужумчи Федерико Бернардески ва ярим ҳимоячи Милан Баделни ўз шогирдлари қаторида кўрмоқчи.\nФедерико жорий мавсумда 17 учрашувда еттита гол урди, хорватиялик Бадель эса 14 учрашувда рақиблар дарвозасини бир бора ишғол қилди.\n"Челси" бу икки футболси учун айни пайтда ижара асосида "Ювентус"да тўп сураётган ҳужумчи Хуан Куадрадони беради. Лондон клуби колумбиялик футболчини "Ювентус"га уч йилга ижарага берганига қарамай, истаган пайт уни ортга қайтариш ҳуқуқига ҳам эга.


Қиличбозлар "Олимпия умидлари”да беллашмоқда\n11 июнь, 2019, 11:43 239\nТошкентда қиличбозлик бўйича “Олимпия умидлари” Республика очиқ турнири бошланди\nТошкент шаҳридаги “Пахтакор” стадионида жойлашган қиличбозлик мажмуасида 2005 йилда туғилган ва ундан кичик ёшдагилар ўртасида “Олимпия умидлари” Республика очиқ турнири бошланди.\nЎзбекистон Республикаси Жисмоний тарбия ва спорт вазирлиги, Миллий олимпия қўмитаси ва мамлакатимиз қиличбозлик федерацияси ҳамкорлигида спорт ва оммавий жисмоний тарбия тадбирларининг 2019 йил учун республика календарь режасига мувофиқ ташкиллаштирилган мазкур мусобақадан кўзланган асосий мақсад қиличбозлик бўйича Ўзбекистон терма жамоасига муносиб ўриндошларни саралаб олиш ва иқтидорли спортчиларни аниқлашдир.\nМусобақада Қорақалпоғистон республикаси, мамлакатимизнинг барча ҳудудидан ва Қозоғистон ҳамда Тожикистондан келган 250 нафардан зиёд спортчилар қиличбозликнинг шамшир, рапира ва қилич йўналишида яккалик баҳсларида ўзаро куч синашади.\nМусобақанинг дастлабки кунида 82 нафар спортчи шамшир йўналишида ўзаро куч синашди. Ўғил болалар ўртасида бўлиб ўтган баҳсларда қозоғистонлик Богдан Лукин ва Георгий Тинников олтин ҳамда кумуш медалига сазовор бўлди. Шоҳсупанинг учинчи поғанасидан эса Ҳумоюн Усманов ва Сарвар Исломов каби хамюртларимиз ўрин эгаллади.\nҚизлар ўртасида эса бухоролик Азиза Хамидова барча рақибларини енгиб, олтин медалга соҳибасига айлан бўлса, тошкентлик Рисолат Юсупова кумуш медални қўлга киритди. Шунингдек, қорақалпоғистондан келган Дильназ Мурзатаева ҳамда пойтахтлик Алия Альбекова бронза медали билан тақдирланди.\nБугун қиличбозлар рапира йўналишида ўз омадларини синаб кўрадилар.


“Спортни сев, спорт билан яша!” шиори остида мусобақа ташкил этилди\nКоронавирус пандемияси жисмоний тарбия инсон саломатлигини таъминлашда муҳим омил эканини яна бир карра исботлади. Шу боис фуқароларнинг жисмоний фаоллигини қўллаб-қувватлаш давлатимиз сиёсатининг устувор вазифасига айланди.\n“Маҳалла” хайрия жамоат фонди ҳам тизимда меҳнат қилаётган ходимлар саломатлигини таъминлаш мақсадида ҳафтанинг шанба кунлари спорт мусобақаларини ташкил этиб келмоқда. “Спортни сев, спорт билан яша!” шиори остидаги навбатдаги мусобақа Юнусобод туманида бўлиб ўтди.\n— Астробод маҳалласидаги академик лицейнинг спорт залида ташкил этилган мусобақада барча туманлардан жамоалар иштирок этди, — дейди фонд Тошкент шаҳар бўлими раиси А.Далабоев. — Якуний натижаларга кўра, фонднинг Юнусобод туман бўлинмаси ғолибликни қўлга киритди.\nТаъкидлаш керак, фонднинг Тошкент шаҳар бўлими ташаббуси билан декабрь ойининг ўзида спортнинг шахмат-шашка, волейбол ва қўл тўпи турлари бўйича мусобақалар ташкил этилди.\nУлашиш : 105 | 28.12.2021


Ёнғин хавфсизлиги қоидаларини бузиш ҳолатлари учун жарима чоралари ортган\nНаманган шаҳрида ҳар ҳафтанинг чоршанба кунлари ўтказилаётган ёнғинлар профилактикаси тадбирлари ўзининг ижобий самарасини бераётир.\nПрезидентимизнинг 2017 йил 23 майдаги “Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида”ги қарори ижроси доирасида шаҳарда кенг кўламли ишлар амалга оширилмоқда.\nЎтган йилнинг шу даврига нисбатан ҳудудда ёнғин ҳолатлари 8 тага камайди. Ёнғин хавфсизлиги қоидаларини бузиш ҳолатлари учун жарима чоралари эса 10 тага ортгани профилактика тадбирлари ўзининг ижобий самарасини бераётганидан далолат беради.\nШаҳар Ёнғин хавфсизлиги бўлинмаси томонидан маҳаллий ҳокимлик вакиллари билан ҳамкорликда ҳудуддаги маҳалла фуқаролар йиғини, ташкилот, корхона ва муассасаларда профилактик тадбирлар мунтазам ўтказилаётир.\nДавлат тасарруфидаги ташкилотларнинг 160 дан ортиғи, 55 хўжалик юритувчи ва тадбиркорлик субъектининг ёнғин хавфсизлиги ҳолати ўрганилиб, тавсиялар берилди. Тадбир давомида уй эгалари ҳамда масъул шахсларга зарур тавсия ва кўрсатмалар берилиб, аниқланган камчиликларни мутасадди раҳбарлар билан биргаликда жойида бартараф этиш чоралари кўрилди.\nОлиб борилаётган профилактика тадбирлари натижасида шаҳардаги аҳоли хонадонлари, ижтимоий соҳа объектлари ва бошқа ташкилотларда ёнғин билан боғлиқ нохуш ҳолатлар камайишига эришилди. Бу борадаги тушунтириш-тарғибот ишлари изчил давом эттирилмоқда.\nОтабек МАМАЮСУПОВ, Наманган шаҳар ЁҲБ инспектори.\nЁнғин хавфсизлиги қоидаларини бузиш бахтсиз ҳодисаларга олиб келиши мумкин\nЁнғин хавфсизлиги чоралари кучайтирилади\nЁнғин хавфсизлиги: барчамиз масъулмиз\nИкки ойда Поп туманида оилавий ажримлар сони 40 тадан ортган\nЎтган йилда Поп туманида суд қарори билан 231 та никоҳ бекор қилинган. Ваҳоланки, бу мазмундаги ишлар 2016 йилда 201 тани ташкил этган эди. Бу ноҳуш ҳолат бир йил ичида 30 тага кўпайди.\nҳолатлари қоидаларини чоралари хавфсизлиги учун ортган жарима Ёнғин бузиш


Кремль аксилкоррупция митингларини аксилтеррор митингларга «алмаштирди»\n15:30 / 05.04.2017\nРоссия президенти маъмурияти вакили ҳудудлар раҳбарларига 8 апрель куни аксилтеррор митинглар ўтказиш бўйича тавсия берган. Бу ҳақда «Коммерсантъ» нашри Кремлга яқин манбаларига асосланган ҳолда хабар берган.\n«Губернаторларга қўнғироқ бўлган ва уларга халқни кўчаларга чиқариш вазифаси берилган», – деган манбалардан бири.\nНамойишларда парламентдаги партияларнинг барчаси иштирок этиши тахмин қилинмоқда. Тадбирлар мамлакатнинг барча йирик шаҳарларида ўтиши белгиланган. Айниқса, 26 март куни мухолиф сиёсатчи Алексей Навальнийнинг бош вазир Дмитрий Медведевга қарши текширувларини қўллаб-қувватлаган кишилар аксилкоррупция намойишларини фаол ўтказган шаҳарларда шундай кўламдаги аксилтеррор намойишлар ўтказилиши кераклигига урғу қаратилган.\n«Единая Россия» партияси аксилтеррор акцияларда иштирок этишини тасдиқлаган. «Справедливая Россия» «ҳозирча бундай буйруқ келмагани» ҳақида маълум қилган. КПРФ 8 апрель куни Москвада ижтимоий тенгсизлик «ва бошқа муаммолар»га қарши тадбирлар ўтказилишини билдирган.\nМитингларни ташкиллаштириш ҳақида бир неча ҳудудий маъмуриятларда айтилган. Ҳар бир ҳудуддаги митингда 4000-4500 минг нафардан киши қатнашиши режалаштирилган.


«Касаба уюшмалари — фахрийларга»\nПойтахтимиздаги Уруш ва меҳнат фахрийлари Республика пансионатида Ўзбекистон Касаба уюшмалари Федерацияси Кенгаши томонидан “Касаба уюшмалари — фахрийларга” акцияси ўтказилди. “Кексаларни эъзозлаш йили” Давлат дастури доирасида ташкил этилган ушбу тадбирда давлат ҳамда жамоат ташкилотлари вакиллари қатнашди.\nҚайд этилганидек, мамлакатимиз тараққиёти йўлида фидокорона меҳнат қилиб, бугун кексалик гаштини сураётган отахону онахонларимизни қўллаб-қувватлаш, ҳурматини жойига қўйиш, ҳаётини мазмунли қилиш мақсадида муносиб шарт-шароит ва қулайликлар яратишга қаратилган ишлар изчил давом эттирилмоқда. Хусусан, жорий йилнинг “Кексаларни эъзозлаш йили”, деб номланиши муносабати билан ёши улуғ инсонлар, шу жумладан, уруш ҳамда меҳнат фахрийларига кўрсатилаётган эътибор ва ғамхўрлик кўлами янада кенгайди.\nМазкур акция ҳам ана шу мақсадга қаратилган бўлиб, тадбир доирасида пансионатда истиқомат қилаётган кексаларга кўтаринки кайфият улашилди, манзилли моддий ёрдамлар кўрсатилди.\n— Муассасамизда икки нафар Иккинчи жаҳон уруши қатнашчиси, ўн икки нафар меҳнат фронти фахрийси, шунингдек, юз нафарга яқин якка-ёлғиз нуронийлар истиқомат қилади, — дейди пансионат директори ўринбосари О. Муҳаммадиева. — Улар бу ерда яратилган шарт-шароитлардан мамнун. Хусусан, отахон ва онахонларнинг саломатликларини мустаҳкамлаш мақсадида сифатли тиббий хизмат кўрсатилмоқда.\nАкция доирасида ташкилотчилар совғалари топширилди.\nМазкур рукндаги бошқа мақолалар: « Маҳалла — фуқаролик жамиятининг ноёб институти\tСтатистик ҳисоботлар электрон шаклда тақдим этилади »


Бугун Индонезияда яна бир одамнинг парранда грипига йўлиққани қайд этилди. Мамлакатда ҳозирга қадар 12 одамда мазкур вирус борлиги аниқланди¸ улардан 7 таси нобуд бўлди.\nИндонезия соғлиқни сақлаш вазирлиги¸ Швейцариянинг Роше фармацевтика ширкати билан Тамифлу дорисини ишлаб чиқаришга киришиш борасида келишувга эришилганини билдирди. Мутахассислар¸ фақат ана шу доригина парранда грипи юққан одамни даволашга ëрдам бериши мумкинлигини айтишмоқда.\nАйни пайтда¸ Россиянинг Астрахан минтақасидаги 200 га яқин оққушда парранда грипи қайд этилди ва уларнинг бари ëқиб юборилди. Ҳозирча Россияда парранда грипининг одамга юққани қайд этилмади.